Document ID: 32018R0975

Reference:
16.7.2018
HR
Službeni list Europske unije
L 179/30
UREDBA (EU) 2018/975 EUROPSKOG PARLAMENTA I VIJEĆA
od 4. srpnja 2018.
o utvrđivanju mjera za upravljanje, očuvanje i kontrolu primjenjivih na području Konvencije Regionalne organizacije za upravljanje ribarstvom u južnom Tihom oceanu (SPRFMO)
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 43. stavak 2.,
uzimajući u obzir prijedlog Europske komisije,
nakon prosljeđivanja nacrta zakonodavnog akta nacionalnim parlamentima,
uzimajući u obzir mišljenje Europskoga gospodarskog i socijalnog odbora (1),
u skladu s redovnim zakonodavnim postupkom (2),
budući da:
(1)
Cilj je zajedničke ribarstvene politike (ZRP), kako je utvrđen u Uredbi (EU) br. 1380/2013 Europskog parlamenta i Vijeća (3), osigurati da se iskorištavanjem morskih bioloških resursa doprinosi dugoročnoj ekološkoj, gospodarskoj i društvenoj održivosti.
(2)
Odlukom Vijeća 98/392/EZ (4) Unija je odobrila Konvenciju Ujedinjenih naroda o pravu mora, koja sadržava načela i pravila povezana s očuvanjem živih bogatstava mora i gospodarenjem njima. U okviru svojih širih međunarodnih obveza Unija sudjeluje u naporima koji se poduzimaju u međunarodnim vodama s ciljem očuvanja ribljih stokova.
(3)
U skladu s Odlukom Vijeća 2012/130/EU (5) Unija je od 26. srpnja 2010. ugovorna stranka Konvencije o očuvanju ribolovnih resursa i upravljanju ribolovnim resursima otvorenog mora u južnom Tihom oceanu („Konvencija SPRFMO-a”), kojom je uspostavljena Regionalna organizacija za upravljanje ribarstvom u južnom Tihom oceanu (SPRFMO).
(4)
U okviru SPRFMO-a Komisija Regionalne organizacije za upravljanje ribarstvom u južnom Tihom oceanu („Komisija SPRFMO-a”) odgovorna je za donošenje mjera oblikovanih kako bi se osiguralo dugoročno očuvanje i održivo korištenje ribolovnih resursa primjenom predostrožnog pristupa upravljanju ribarstvom te pristupa upravljanju ribarstvom koji se temelji na ekosustavu i tako zaštitili morski ekosustavi u kojima se ti resursi nalaze. Takve mjere mogu postati obvezujuće za Uniju.
(5)
Potrebno je osigurati da se mjere za očuvanje i upravljanje koje donese SPRFMO („mjere SPRFMO-a za očuvanje i upravljanje”) u potpunosti prenesu u pravo Unije te da se stoga ujednačeno i učinkovito provode u Uniji.
(6)
SPRFMO je ovlašten za donošenje mjera za očuvanje i upravljanje za ribarstvo u svojoj nadležnosti, a one su obvezujuće za ugovorne stranke Konvencije SPRFMO-a („ugovorne stranke”). Te su mjere prvenstveno upućene ugovornim strankama i sadržavaju obveze za subjekte, npr. zapovjednike plovila.
(7)
Ovom Uredbom ne bi trebale biti obuhvaćene ribolovne mogućnosti o kojima odlučuje SPRFMO jer se te ribolovne mogućnosti dodjeljuju u okviru godišnje uredbe o ribolovnim mogućnostima koja se donosi u skladu s člankom 43. stavkom 3. Ugovora o funkcioniranju Europske unije (UFEU).
(8)
Pri provedbi mjera SPRFMO-a za očuvanje i upravljanje Unija i države članice trebale bi nastojati promicati korištenje ribolovnih alata i tehnika koji su selektivni i imaju smanjeni utjecaj na okoliš.
(9)
Kako bi se buduće obvezujuće izmjene mjera SPRFMO-a za očuvanje i upravljanje brzo uvrstile u pravo Unije, Komisiji bi trebalo delegirati ovlast za donošenje akata u skladu s člankom 290. UFEU-a u vezi s izmjenama prilogâ ovoj Uredbi i njezinih relevantnih članaka. Posebno je važno da Komisija tijekom svojeg pripremnog rada provede odgovarajuća savjetovanja, uključujući ona na razini stručnjaka, te da se ta savjetovanja provedu u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016. (6) Osobito, s ciljem osiguravanja ravnopravnog sudjelovanja u pripremi delegiranih akata, Europski parlament i Vijeće primaju sve dokumente istodobno kada i stručnjaci iz država članica te njihovi stručnjaci sustavno imaju pristup sastancima stručnih skupina Komisije koji se odnose na pripremu delegiranih akata.
(10)
Kako bi se osigurala usklađenost sa ZRP-om, doneseno je zakonodavstvo Unije radi uspostave sustava za kontrolu, inspekciju i izvršenje, koji obuhvaća borbu protiv nezakonitih, neprijavljenih i nereguliranih (NNN) aktivnosti.
(11)
Konkretno, Uredbom Vijeća (EZ) br. 1224/2009 (7) uspostavlja se sustav Unije za kontrolu, inspekciju i izvršenje, zajedno sa sveobuhvatnim i integriranim pristupom kako bi se osigurala usklađenost sa svim pravilima ZRP-a, a Provedbenom uredbom Komisije (EU) br. 404/2011 (8) utvrđuju se detaljna pravila za provedbu Uredbe (EZ) br. 1224/2009. Uredbom Vijeća (EZ) br. 1005/2008 (9) uspostavlja se sustav Zajednice za sprečavanje NNN ribolova, odvraćanje od njega i njegovo zaustavljanje. Osim toga, Uredbom (EU) 2017/2403 Europskog parlamenta i Vijeća (10) utvrđuju se pravila za izdavanje odobrenja za ribolov i upravljanje tim odobrenjima za ribarska plovila Unije koja provode ribolovne operacije u vodama koje su pod okriljem regionalnih organizacija za upravljanje ribarstvom čija je Unija ugovorna stranka. Tim je uredbama već provedeno niz odredaba utvrđenih u mjerama SPRFMO-a za očuvanje i upravljanje. Stoga te odredbe nije potrebno uključiti u ovu Uredbu.
(12)
Člankom 15. stavkom 1. Uredbe (EU) br. 1380/2013 uvedena je obveza iskrcavanja koja se primjenjuje od 1. siječnja 2015. na ribolov male i krupne plave ribe, ribolov u industrijske svrhe i ribolov lososa u Baltičkom moru. Međutim, u skladu s člankom 15. stavkom 2. te uredbe, obvezom iskrcavanja ne dovode se u pitanje međunarodne obveze Unije, kao što su one koje proizlaze iz mjera SPRFMO-a za očuvanje i upravljanje,
DONIJELI SU OVU UREDBU:
GLAVA I.
OPĆE ODREDBE
Članak 1.
Predmet
Ovom Uredbom utvrđuju se odredbe o upravljanju, očuvanju i kontroli povezane s ribolovom pograničnih ribljih stokova na području Konvencije SPRFMO-a.
Članak 2.
Područje primjene
Ova Uredba primjenjuje se na:
(a)
ribarska plovila Unije koja djeluju na području Konvencije SPRFMO-a;
(b)
ribarska plovila Unije koja prekrcavaju proizvode ribarstva ulovljene na području Konvencije SPRFMO-a;
(c)
ribarska plovila trećih zemalja koja zatraže pristup lukama Unije ili nad kojima se provodi inspekcijski pregled u lukama Unije i koja prevoze proizvode ribarstva ulovljene na području Konvencije SPRFMO-a.
Članak 3.
Odnos prema drugim aktima Unije
Ova se Uredba primjenjuje ne dovodeći u pitanje uredbe (EZ) br. 1005/2008, (EZ) br. 1224/2009 i (EU) 2017/2403, osim ako je u ovoj Uredbi izričito navedeno drugačije.
Članak 4.
Definicije
Za potrebe ove Uredbe primjenjuju se sljedeće definicije:
1.
„područje Konvencije SPRFMO-a” znači zemljopisno područje određeno u članku 5. Konvencije SPRFMO-a;
2.
„ribarsko plovilo” znači svako plovilo bilo koje veličine koje se koristi ili je namijenjeno korištenju u svrhe gospodarskog iskorištavanja ribolovnih resursa, uključujući pomoćne brodove, plovila za preradu ribe, plovila koja se koriste za prekrcaj i transportna plovila opremljena za prijevoz proizvoda ribarstva, osim kontejnerskih plovila;
3.
„ribarsko plovilo Unije” znači ribarsko plovilo koje plovi pod zastavom države članice i registrirano je u Uniji;
4.
„ribolovni resursi SPRFMO-a” znači svi morski biološki resursi na području Konvencije SPRFMO-a, osim:
(a)
vrsta koje žive na morskom dnu, u mjeri u kojoj podliježu nacionalnoj jurisdikciji obalnih država na temelju članka 77. stavka 4. Konvencije Ujedinjenih naroda o pravu mora od 10. prosinca 1982. („Konvencija UNCLOS”);
(b)
vrlo migratornih vrsta navedenih u Prilogu I. Konvenciji UNCLOS;
(c)
anadromnih i katadromnih vrsta;
(d)
morskih sisavaca, morskih gmazova i morskih ptica;
5.
„proizvodi ribarstva SPRFMO-a” znači vodeni organizmi ili proizvodi dobiveni od njih, koji se ulove bilo kojom ribolovnom aktivnošću na području Konvencije SPRFMO-a;
6.
„ribolovna aktivnost” znači traženje ribe, spuštanje, postavljanje, tegljenje i izvlačenje ribolovnog alata, izvlačenje ulova na plovilo, prekrcaj, zadržavanje na plovilu, obrada na plovilu te premještanje i iskrcaj ribe i proizvoda ribarstva;
7.
„pridneni ribolov” znači ribolov koji obavlja bilo koje ribarsko plovilo koje upotrebljava alat za koji je vjerojatno da će tijekom uobičajenog rada doći u dodir s morskim dnom ili s bentičkim organizmima;
8.
„otisak pridnenog ribolova” znači prostor na području Konvencije SPRFMO-a na kojem se u razdoblju od 1. siječnja 2002. do 31. prosinca 2006. obavljao pridneni ribolov;
9.
„NNN ribolov” znači sve ribolovne aktivnosti koje su nezakonite, neprijavljene ili neregulirane kako je definirano u članku 2. točkama od 1. do 4. Uredbe (EZ) br. 1005/2008;
10.
„SPRFMO-ov nacrt popisa NNN plovila” znači početni popis ribarskih plovila za koja se pretpostavlja da su obavljala NNN ribolov, koji je izradilo Tajništvo SPRFMO-a i koji je podnesen na razmatranje SPRFMO-ovom Tehničkom odboru za usklađenost;
11.
„istraživački ribolov” znači ribolov koji se tijekom prethodnih 10 godina nije obavljao ili se nije obavljao određenom vrstom alata ili tehnikom;
12.
„velika pelagijska lebdeća (plovuća) mreža” znači jednostruka mreža stajačica ili druga mreža, ili kombinacija mreža, koja je dulja od 2,5 kilometra i čija je svrha zaglaviti, zarobiti ili zaplesti ribu plutanjem na površini ili u vodi.
13.
„dubinske mreže stajačice”, npr. trostruke mreže stajačice, pričvršćene mreže, usidrene mreže, tonuće mreže, znači spletovi jednostrukih, dvostrukih ili trostrukih mrežnih zastora koji se postavljaju okomito na morskom dnu ili blizu njega, u koje se riba ulovi, zaplete ili zaglavi. Dubinske mreže stajačice sastoje se od jednostrukih ili, manje uobičajeno, dvostrukih ili trostrukih mreža postavljenih na istu okvirnu užad. Nekoliko se vrsta mreža može kombinirati tako da čine jedan alat. Te se mreže mogu koristiti ili same ili, što je uobičajenije, u većem broju poredanom u nizu („serija” mreža). Alat se može pričvrstiti ili usidriti na dno ili može plutati, bilo slobodno bilo povezan s plovilom.
14.
„stranka koja nije ugovorna stranka, a surađuje sa SPRFMO-om” (CNCP) znači država ili subjekt u ribarstvu koji nije stranka Konvencije SPRFMO-a, ali je pristao u potpunosti surađivati u provedbi mjera SPRFMO-a za očuvanje i upravljanje;
15.
„registar plovila SPRFMO-a” znači popis ribarskih plovila koja imaju odobrenje za ribolov na području Konvencije SPRFMO-a i koji se temelji na priopćenjima ugovornih stranaka i CNCP-ova, a vodi ga Tajništvo SPRFMO-a;
16.
„prekrcaj” znači prebacivanje svih ili nekih proizvoda ribarstva s jednog ribarskog plovila na drugo ribarsko plovilo;
17.
„druge vrste koje izazivaju zabrinutost” znači vrste iz Priloga XIII.;
18.
„osjetljivi morski ekosustav” znači svaki morski ekosustav čija je cjelovitost (tj. struktura ili funkcija ekosustava), prema najbolje dostupnim znanstvenim informacijama i načelu predostrožnosti, ugrožena značajnim štetnim utjecajima koji proizlaze iz fizičkog kontakta s pridnenim ribolovnim alatima tijekom uobičajenih ribolovnih postupaka, i uključuje, među ostalim, grebene, podmorska uzvišenja, hidrotermalne izvore, dubokomorske koralje ili morsko dno sa spužvama.
GLAVA II.
MJERE ZA UPRAVLJANJE, OČUVANJE I KONTROLU U VEZI S ODREĐENIM VRSTAMA
POGLAVLJE I.
Čileanski šnjur (
Trachurus murphyi
)
Članak 5.
Informacije o iscrpljenju kvote čileanskog šnjura
Države članice bez odgađanja obavješćuju Komisiju o datumu zabrane ribolova čileanskog šnjura za koji je dosegnuto 100 % ograničenja ulova. Komisija odmah dostavlja te informacije Tajništvu SPRFMO-a.
Članak 6.
Prisutnost promatrača u ribolovu čileanskog šnjura
Države članice osiguravaju prisutnost znanstvenih promatrača od najmanje 10 % na izlascima u ribolov ribarskih plovila koja plove pod njihovom zastavom. Za ribarska plovila koja obavljaju najviše dva izlaska u ribolov godišnje prisutnost promatrača od 10 % izračunava se s obzirom na broj dana aktivnog ribolova za koćarice, odnosno s obzirom na broj ribolovnih operacija za plivaričare.
Članak 7.
Priopćavanje podataka o čileanskom šnjuru
1.   Države članice dostavljaju Komisiji najkasnije 15. dana svakog mjeseca podatke o ulovu čileanskog šnjura u prethodnom mjesecu u skladu s člankom 33. Uredbe (EZ) br. 1224/2009. Komisija te informacije dostavlja Tajništvu SPRFMO-a najkasnije 20. dana svakog mjeseca.
2.   Uz podatke iz stavka 1., države članice Komisiji dostavljaju sljedeće podatke o ribolovu čileanskog šnjura:
(a)
najkasnije 15. dana svakog mjeseca, popis ribarskih plovila koja plove pod njihovom zastavom, a koja su u prethodnom mjesecu obavljala prekrcaje. Komisija te informacije dostavlja Tajništvu SPRFMO-a najkasnije 20. dana svakog mjeseca;
(b)
najkasnije 45 dana prije sastanka Znanstvenog odbora SPRFMO-a, godišnje znanstveno izvješće za prethodnu godinu. Komisija te informacije dostavlja Tajništvu SPRFMO-a najkasnije 30 dana prije sastanka Znanstvenog odbora SPRFMO-a.
Članak 8.
Dodjela ribolovnih mogućnosti za čileanskog šnjura
U skladu s člankom 17. Uredbe (EU) br. 1380/2013 pri dodjeli ribolovnih mogućnosti za stokove čileanskog šnjura koje su im na raspolaganju, države članice upotrebljavaju transparentne i objektivne kriterije, uključujući one okolišne, društvene i gospodarske prirode, te također nastoje pravedno raspodijeliti nacionalne kvote među različitim segmentima flote i pružati poticaje za ribarska plovila Unije koja se koriste alatom za selektivni ribolov ili ribolovnim tehnikama sa smanjenim utjecajem na okoliš.
POGLAVLJE II.
Morske ptice
Članak 9.
Mjere ublažavanja za morske ptice koje vrijede za plovila s parangalom
1.   Sva ribarska plovila Unije koja se koriste parangalima podliježu mjerama ublažavanja za morske ptice utvrđenima u ovom članku.
2.   Na svim ribarskim plovilima Unije koja se koriste pridnenim parangalima moraju se upotrebljavati utezi za konope i tori konopi (konopi za zastrašivanje ptica).
3.   Ribarska plovila Unije ne smiju postavljati parangale po mraku.
4.   Utezi za konope postavljaju se u skladu s Prilogom I.
5.   Konopi za zastrašivanje ptica postavljaju se u skladu s Prilogom II.
6.   Ribarskim plovilima Unije zabranjeno je izbacivanje iznutrica tijekom spuštanja i izvlačenja. Ako to nije moguće i ako je potrebno izbaciti biološki otpad zbog razlogâ operativne sigurnosti, plovila moraju skupljati otpad dva sata ili dulje.
Članak 10.
Mjere ublažavanja za morske ptice koje vrijede za koćarice
1.   Sva ribarska plovila Unije koja se koriste povlačnim ribolovnim alatom podliježu mjerama ublažavanja za morske ptice utvrđenima u ovom članku.
2.   Ribarska plovila Unije moraju tijekom ribolova postaviti dva tori konopa odnosno strašilo za ptice ako zbog radnih praksi nije moguće učinkovito postavljanje tori konopa.
3.   Strašila za ptice postavljaju se u skladu s Prilogom III.
4.   Kada je to moguće, ribarskim plovilima Unije zabranjeno je izbacivanje iznutrica tijekom spuštanja i izvlačenja.
5.   Kada je to moguće i primjereno, ribarska plovila Unije moraju iznutrice preraditi u riblje brašno i zadržati sav otpadni materijal, a izbacivati smiju samo tekući otpad i otpadnu vodu. Kada to nije moguće i primjereno, ribarska plovila moraju skupljati otpad dva sata ili dulje.
6.   Kada je to moguće, nakon svake ribolovne operacije mreže se čiste radi uklanjanja zaglavljenih riba i pridnenog materijala kako bi se izbjegao kontakt s pticama tijekom postavljanja alata.
7.   Vrijeme koje mreža tijekom izvlačenja provodi na površini vode mora se svesti na najkraće moguće s pomoću pravilnog održavanja vitala i dobrih praksi na palubi.
Članak 11.
Priopćavanje podataka o morskim pticama
U godišnjem znanstvenom izvješću iz članka 7. stavka 2. točke (b) države članice navode:
(a)
mjere ublažavanja za morske ptice koje upotrebljava svako ribarsko plovilo koje plovi pod njihovom zastavom i obavlja ribolov na području Konvencije SPRFMO-a;
(b)
razinu prisutnosti promatrača čija je zadaća bilježenje usputnog ulova morskih ptica;
(c)
sve podatke o primijećenim interakcijama s morskim pticama.
GLAVA III.
MJERE ZA UPRAVLJANJE, OČUVANJE I KONTROLU U POGLEDU ODREĐENIH RIBOLOVNIH METODA
POGLAVLJE I.
Pridneni ribolov
Članak 12.
Odobrenje za pridneni ribolov
1.   Države članice ne smiju ribarskim plovilima koja plove pod njihovom zastavom odobriti obavljanje pridnenog ribolova bez prethodnog odobrenja SPRFMO-a.
2.   Države članice čija plovila namjeravaju obavljati pridnene ribolove aktivnosti na području Konvencije SPRFMO-a podnose zahtjev za odobrenje Komisiji najkasnije 45 dana prije sastanka Znanstvenog odbora SPRFMO-a na kojem žele da se njihov zahtjev razmotri. Komisija prosljeđuje taj zahtjev Tajništvu SPRFMO-a najkasnije 30 dana prije sastanka Znanstvenog odbora SPRFMO-a. Zahtjev mora sadržavati:
(a)
otisak pridnenog ribolova kako ga je utvrdila predmetna država članica na temelju evidencije ulova iz pridnenog ribolova ili ribolovnog napora u pridnenom ribolovu na području Konvencije SPRFMO-a tijekom razdoblja od 1. siječnja 2002. do 31. prosinca 2006.;
(b)
prosječnu godišnju razinu ulova u razdoblju od 1. siječnja 2002. do 31. prosinca 2006.;
(c)
procjenu učinka pridnenog ribolova;
(d)
evaluaciju pitanja promiče li se predloženim aktivnostima kako održivo upravljanje ciljnim vrstama i neciljnim vrstama koje se ulove kao usputni ulov tako i štite li se njima morski ekosustavi u kojima se ti resursi nalaze, među ostalim sprečavanjem značajnih štetnih utjecaja na osjetljive morske ekosustave.
3.   Procjena učinka iz stavka 2. točke (c) provodi se u skladu s Međunarodnim smjernicama za upravljanje dubokomorskim ribolovom na otvorenom moru Organizacije za hranu i poljoprivredu („Smjernice FAO-a za dubokomorski ribolov”) koje su objavljene 2009. te se njome uzimaju u obzir Standard SPRFMO-a za procjenu učinka pridnenog ribolova kao i područja na kojima se nalaze osjetljivi morski ekosustavi ili na kojima bi se mogli pojaviti.
4.   Komisija obavješćuje predmetnu državu članicu o odluci SPRFMO-a u pogledu odobrenja za pridneni ribolov na području Konvencije SPRFMO-a u svrhu kojeg je provedena procjena učinka, među ostalim i o svim s time povezanim uvjetima i relevantnim mjerama za sprečavanje značajnih štetnih utjecaja na osjetljive morske ekosustave.
5.   Države članice osiguravaju da se procjene učinka iz stavka 2. točke (c) ažuriraju ako se u ribarstvu dogodi značajna promjena koja će vjerojatno imati utjecaj na osjetljive morske ekosustave te dostavljaju informacije o tome Komisiji čim one postanu dostupne. Komisija te informacije prosljeđuje Tajništvu SPRFMO-a.
Članak 13.
Pridneni ribolov koji se obavlja izvan otiska pridnenog ribolova ili kojim se premašuju razine ulova u referentnom razdoblju
1.   Države članice ne smiju ribarskim plovilima koja plove pod njihovom zastavom odobriti obavljanje pridnenog ribolova koji se obavlja izvan otiska pridnenog ribolova ili kojim se premašuju razine ulova u referentnom razdoblju bez prethodnog odobrenja SPRFMO-a.
2.   Države članice čija plovila namjeravaju obavljati ribolov izvan otiska pridnenog ribolova ili namjeravaju premašiti prosječnu godišnju razinu ulova iz članka 12. stavka 2. točke (b) podnose zahtjev za odobrenje Komisiji najkasnije 80 dana prije sastanka Znanstvenog odbora SPRFMO-a koji se održava one godine tijekom koje žele da se njihov zahtjev razmotri. Komisija prosljeđuje zahtjev Tajništvu SPRFMO-a najkasnije 60 dana prije sastanka Znanstvenog odbora. Zahtjev mora sadržavati sljedeće:
(a)
procjenu učinka pridnenog ribolova;
(b)
evaluaciju pitanja promiče li se predloženim aktivnostima kako održivo upravljanje ciljnim vrstama i neciljnim vrstama koje se ulove kao usputni ulov tako i štite li se njima morski ekosustavi u kojima se ti resursi nalaze, među ostalim sprečavanjem značajnih štetnih utjecaja na osjetljive morske ekosustave.
3.   Procjena učinka iz stavka 2. točke (a) provodi se u skladu sa Smjernicama FAO-a za dubokomorski ribolov te se njome uzimaju u obzir Standard SPRFMO-a za procjenu učinka pridnenog ribolova kao i područja na kojima se nalaze osjetljivi morski ekosustavi ili na kojima bi se mogli pojaviti.
4.   Komisija obavješćuje predmetnu državu članicu o odluci SPRFMO-a u pogledu odobrenja za pridneni ribolov na području Konvencije SPRFMO-a u svrhu kojeg je provedena procjena učinka, među ostalim i o svim s time povezanim uvjetima i relevantnim mjerama za sprečavanje značajnih štetnih utjecaja na osjetljive morske ekosustave.
5.   Države članice osiguravaju da se procjene učinka iz stavka 2. točke (a) ažuriraju ako se u ribarstvu dogodi promjena koja će vjerojatno imati utjecaj na osjetljive morske ekosustave te dostavljaju informacije o tome Komisiji čim one postanu dostupne. Komisija te informacije prosljeđuje Tajništvu SPRFMO-a.
Članak 14.
Osjetljivi morski ekosustavi u pridnenom ribolovu
1.   Dok Znanstveni odbor SPRFMO-a ne izradi savjet u pogledu graničnih vrijednosti, države članice utvrđuju granične vrijednosti za dolaske u kontakt s osjetljivim morskim ekosustavima za ribarska plovila koja plove pod njihovom zastavom, uzimajući u obzir stavak 68. Smjernica FAO-a za dubokomorski ribolov.
2.   Države članice ribarskim plovilima koja plove pod njihovom zastavom nalažu prekid pridnenih ribolovnih aktivnosti u krugu od pet nautičkih milja od svakog mjesta na području Konvencije SPRFMO-a ako dolasci u kontakt premašuju granične vrijednosti utvrđene u skladu sa stavkom 1. ovog članka. Države članice Komisiji prijavljuju dolaske u kontakt s osjetljivim morskim ekosustavima na temelju smjernica navedenih u Prilogu IV. Komisija te informacije prosljeđuje Tajništvu SPRFMO-a bez odgađanja.
Članak 15.
Prisutnost promatrača u pridnenom ribolovu
Države članice osiguravaju prisutnost promatrača od 100 % na koćaricama koje plove pod njihovom zastavom i obavljaju pridneni ribolov te od najmanje 10 % na ribarskim plovilima koja plove pod njihovom zastavom i koriste se drugim vrstama alata za pridneni ribolov.
Članak 16.
Priopćavanje podataka o pridnenom ribolovu
1.   Najkasnije 15. dana svakog mjeseca države članice izvješćuju Komisiju o ulovu svih vrsta u pridnenom ribolovu tijekom prethodnog mjeseca u skladu s člankom 33. Uredbe (EZ) br. 1224/2009.
2.   Najkasnije 15. dana svakog mjeseca države članice dostavljaju Komisiji popis ribarskih plovila koja plove pod njihovom zastavom i aktivno obavljaju ribolov te ribarskih plovila koja plove pod njihovom zastavom i obavljaju prekrcaje. Komisija te informacije prosljeđuje Tajništvu SPRFMO-a u roku od pet dana od njihova primitka.
3.   Države članice zabranjuju ribarskim plovilima koja plove pod njihovom zastavom sudjelovanje u pridnenom ribolovu ako ne dostave minimalno potrebne podatke u pogledu identifikacije ribarskog plovila navedene u Prilogu V.
POGLAVLJE II.
Istraživački ribolov
Članak 17.
Odobrenje za istraživački ribolov
1.   Države članice koje namjeravaju ribarskom plovilu koje plovi pod njihovom zastavom odobriti obavljanje istraživačkog ribolova Komisiji najkasnije 80 dana prije sastanka Znanstvenog odbora SPRFMO-a podnose:
(a)
zahtjev za odobrenje s informacijama sadržanima u Prilogu V.;
(b)
plan operativnog ribolova u skladu s Prilogom VI., uključujući preuzimanje obveze da će poštovati plan SPRFMO-a za prikupljanje podataka iz članka 18. stavaka 3., 4. i 5.
2.   Najkasnije 60 dana prije sastanka Znanstvenog odbora SPRFMO-a Komisija prosljeđuje zahtjev Komisiji SPRFMO-a, a plan operativnog ribolova Znanstvenom odboru SPRFMO-a.
3.   Komisija obavješćuje predmetnu državu članicu o odluci SPRFMO-a u pogledu odobrenja za obavljanje istraživačkog ribolova.
Članak 18.
Istraživački ribolov
1.   Države članice ne smiju ribarskim plovilima koja plove pod njihovom zastavom odobriti obavljanje istraživačkog ribolova bez prethodnog odobrenja SPRFMO-a.
2.   Države članice osiguravaju da sva ribarska plovila koja plove pod njihovom zastavom istraživački ribolov obavljaju samo u skladu s planom operativnog ribolova koji je odobrio SPRFMO.
3.   Države članice osiguravaju da se podaci koji se zahtijevaju u okviru plana SPRFMO-a za prikupljanje podataka dostave Komisiji, koja prosljeđuje te podatke Tajništvu SPRFMO-a.
4.   Ribarskim plovilima Unije kojima je odobreno sudjelovanje u istraživačkom ribolovu zabranjuje se nastavak sudjelovanja u predmetnom istraživačkom ribolovu ako Tajništvu SPRFMO-a nisu dostavljeni podaci utvrđeni u planu SPRFMO-a za prikupljanje podataka za zadnje razdoblje u kojemu se obavljao ribolov te ako Znanstveni odbor SPRFMO-a nije imao priliku preispitati te podatke.
5.   Države članice čija ribarska plovila sudjeluju u istraživačkom ribolovu osiguravaju da na svakom plovilu koje plovi pod njihovom zastavom bude prisutno onoliko neovisnih promatrača koliko je potrebno za prikupljanje podataka u skladu s planom SPRFMO-a za prikupljanje podataka.
Članak 19.
Zamjena ribarskih plovila u istraživačkom ribolovu
1.   Neovisno o člancima 17. i 18., države članice mogu odobriti obavljanje istraživačkog ribolova za plovilo koje plovi pod njihovom zastavom i nije identificirano u planu operativnog ribolova ako pojedino ribarsko plovilo Unije identificirano u planu operativnog ribolova ne može obavljati ribolov zbog opravdanih operativnih razloga ili razloga više sile. U takvim okolnostima predmetna država članica obavješćuje Komisiju bez odgađanja i dostavlja joj sljedeće:
(a)
potpune podatke o planiranom zamjenskom plovilu;
(b)
sveobuhvatan opis razlogâ za zamjenu i sve relevantne popratne dokaze;
(c)
specifikacije i potpun opis vrsta ribolovnog alata koji će se koristiti na zamjenskom plovilu.
2.   Komisija te informacije šalje Tajništvu SPRFMO-a bez odgađanja.
POGLAVLJE III
Velike pelagijske lebdeće (plovuće) mreže, dubinske mreže stajačice i ostale mreže stajačice
Članak 20.
Velike pelagijske lebdeće (plovuće) mreže i dubinske mreže stajačice
Upotreba velikih pelagijskih lebdećih (plovućih) mreža i svih dubinskih mreža stajačica zabranjena je na cijelom području Konvencije SPRFMO-a.
Članak 21.
Mreže stajačice
Države članice čija plovila namjeravaju proći kroz područje Konvencije SPRFMO-a, a opremljena su mrežama stajačicama:
(a)
najmanje 36 sati prije ulaska plovila na područje Konvencije SPRFMO-a o toj namjeri obavješćuju Tajništvo SPRFMO-a, među ostalim i o predviđenim datumima ulaska i izlaska te duljini mreže stajačice kojom je plovilo opremljeno;
(b)
osiguravaju da su plovila koja plove pod njihovom zastavom opremljena sustavom za praćenje plovila (VMS) s pomoću kojeg priopćuju podatke svaka dva sata tijekom boravka na području Konvencije SPRFMO-a;
(c)
podnose Tajništvu SPRFMO-a izvješća o VMS položaju u roku od 30 dana nakon što plovilo napusti područje Konvencije SPRFMO-a i
(d)
ako se mreže stajačice slučajno izgube ili padnu s plovila u more, što prije i u svakom slučaju najkasnije u roku od 48 sati nakon gubitka alata Tajništvu SPRFMO-a prijavljuju datum, vrijeme, položaj i duljinu (u metrima) izgubljenih mreža stajačica ili mreža stajačica koje su pale u more.
GLAVA IV.
ZAJEDNIČKE MJERE ZA KONTROLU
POGLAVLJE I.
Odobrenja
Članak 22.
Registar plovila SPRFMO-a
1.   Do 15. studenoga svake godine države članice dostavljaju Komisiji popis ribarskih plovila koja plove pod njihovom zastavom i koja imaju odobrenje za ribolov na području Konvencije SPRFMO-a za sljedeću godinu, uključujući informacije sadržane u Prilogu V. Komisija prosljeđuje taj popis Tajništvu SPRFMO-a. Države članice pri izdavanju odobrenjâ za ribolov na području Konvencije SPRFMO-a uzimaju u obzir u kojoj su mjeri ribarska plovila i brodari u prošlosti poštovali pravila.
2.   Države članice obavješćuju Komisiju o ribarskim plovilima koja plove pod njihovom zastavom i imaju odobrenje za ribolov na području Konvencije SPRFMO-a najmanje 20 dana prije datuma prvog ulaska takvih plovila na područje Konvencije SPRFMO-a. Komisija te informacije dostavlja Tajništvu SPRFMO-u najmanje 15 dana prije datuma prvog ulaska na područje Konvencije SPRFMO-a.
3.   Države članice osiguravaju da podaci o ribarskim plovilima koja plove pod njihovom zastavom i imaju odobrenje za ribolov na području Konvencije SPRFMO-a budu ažurirani. Komisiju se mora obavijestiti o svakoj izmjeni najkasnije 10 dana nakon provedbe te izmjene. Komisija obavješćuje Tajništvo SPRFMO-a u roku od pet dana od primitka takve obavijesti.
4.   U slučaju opoziva, odustanka ili bilo kojih drugih okolnosti zbog kojih odobrenje postaje nevažeće, države članice bez odgađanja obavješćuju Komisiju kako bi ona mogla tu informaciju dostaviti Tajništvu SPRFMO-a u roku od tri dana od datuma kada dozvola postane nevažeća.
5.   Ribarskim plovilima Unije koja nisu uvrštena u registar plovila SPRFMO-a nije dopušteno obavljati ribolovne aktivnosti u odnosu na vrste koje su u nadležnosti SPRFMO-a na području Konvencije SPRFMO-a.
POGLAVLJE II.
Prekrcaj
Članak 23.
Opće odredbe o prekrcaju
1.   Ovo se poglavlje primjenjuje na operacije prekrcaja koje se obavljaju:
(a)
unutar područja Konvencije SPRFMO-a i kojima su obuhvaćeni ribolovni resursi SPRFMO-a ulovljeni unutar područja Konvencije SPRFMO-a te druge vrste ulovljene uz te resurse;
(b)
izvan područja Konvencije SPRFMO-a i kojima su obuhvaćeni ribolovni resursi SPRFMO-a ulovljeni unutar područja Konvencije SPRFMO-a te druge vrste ulovljene uz te resurse.
2.   Prekrcaji na moru i u lukama smiju se obavljati samo između ribarskih plovila uvrštenih u registar plovila SPRFMO-a.
3.   Prekrcaj goriva, članova posade, alata ili svih drugih zaliha na moru koji se odvija na području Konvencije SPRFMO-a smije se obavljati samo između ribarskih plovila uvrštenih u registar plovila SPRFMO-a.
4.   U vodama Unije zabranjuju se operacije prekrcaja na moru kojima su obuhvaćeni ribolovni resursi SPRFMO-a ulovljeni na području Konvencije SPRFMO-a te druge vrste ulovljene uz te resurse.
Članak 24.
Obavijest o prekrcaju čileanskog šnjura i pridnenih vrsta
1.   Ako se obavlja prekrcaj čileanskog šnjura i pridnenih vrsta koje na području Konvencije SPRFMO-a ulove ribarska plovila Unije, bez obzira na to gdje se prekrcaj obavlja, tijela države članice zastave Komisiji i Tajništvu SPRFMO-a istodobno dostavljaju sljedeće informacije:
(a)
obavijest o namjeri prekrcaja, u kojoj se navodi razdoblje od 14 dana u kojemu je predviđeno obavljanje prekrcaja čileanskog šnjura i pridnenih vrsta ulovljenih na području Konvencije SPRFMO-a, a ona mora biti zaprimljena sedam dana prije prvog dana 14-dnevnog razdoblja;
(b)
obavijest o prekrcaju, koja mora biti zaprimljena najmanje 12 sati prije predviđenog vremena obavljanja tih aktivnosti.
Države članice brodaru ribarskog plovila Unije mogu odobriti da te informacije dostavi izravno Tajništvu SPRFMO-a elektroničkim putem, pod uvjetom da ih istodobno dostavi i Komisiji.
2.   Obavijesti iz stavka 1. moraju sadržavati sve dostupne relevantne informacije o operaciji prekrcaja, uključujući predviđeni datum i vrijeme obavljanja prekrcaja, predviđenu lokaciju, vrstu ribarstva te informacije o uključenim ribarskim plovilima Unije, u skladu s Prilogom VII.
Članak 25.
Praćenje prekrcaja čileanskog šnjura i pridnenih vrsta
1.   Ako se na ribarskom plovilu Unije s kojeg se iskrcava ili na koje se ukrcava nalazi promatrač, on nadzire aktivnosti prekrcaja. Promatrač ispunjava zapisnik SPRFMO-a o prekrcaju u skladu s Prilogom VIII. kako bi provjerio količinu i vrstu proizvoda ribarstva koji se prekrcavaju te dostavlja presliku zapisnika nadležnim tijelima države članice pod čijom zastavom plovi plovilo koje on promatra.
2.   Država članica pod čijom zastavom plovi ribarsko plovilo dostavlja Komisiji podatke promatrača navedene u zapisniku SPRFMO-a o prekrcaju u roku od 10 dana od iskrcaja promatrača. Komisija prosljeđuje te podatke Tajništvu SPRFMO-a u roku od 15 dana od datuma iskrcaja promatrača.
3.   U svrhu provjere količine i vrste proizvoda ribarstva koji se prekrcavaju te kako bi se mogla provesti odgovarajuća provjera, promatrač mora imati neograničen pristup ribarskom plovilu Unije koje promatra, među ostalim i posadi, alatima, opremi, evidencijama (među ostalim i u elektroničkom formatu) te spremištima za ribu.
Članak 26.
Informacije koje je potrebno dostaviti nakon prekrcaja čileanskog šnjura i pridnenih vrsta
1.   Države članice čija su plovila uključena u operaciju prekrcaja sve operativne pojedinosti istodobno dostavljaju Tajništvu SPRFMO-a i Komisiji u skladu s Prilogom IX. najkasnije sedam dana nakon obavljanja prekrcaja.
2.   Države članice brodaru ribarskog plovila Unije mogu odobriti da informacije iz stavka 1. dostavi izravno Tajništvu SPRFMO-a elektroničkim putem, pod uvjetom da ih istodobno dostavi i Komisiji. Svi zahtjevi za pojašnjenje koje je brodar ribarskog plovila Unije primio od Tajništva SPRFMO-a prosljeđuju se Komisiji.
POGLAVLJE III.
Prikupljanje i priopćavanje podataka
Članak 27.
Prikupljanje i priopćavanje podataka
1.   Uz zahtjeve u vezi s priopćavanjem podataka utvrđene u člancima 7., 11., 14., 16., 18., 25. i 26., države članice čija plovila obavljaju ribolov na području Konvencije SPRFMO-a dostavljaju Komisiji podatke utvrđene u stavcima 2. i 3. ovog članka.
2.   Najkasnije 15. rujna svake godine države članice čija plovila obavljaju ribolov na području Konvencije SPRFMO-a dostavljaju Komisiji informacije o živoj masi za sve vrste/skupine vrsta ulovljene tijekom prethodne kalendarske godine. Komisija te informacije prosljeđuje Tajništvu SPRFMO-a najkasnije 30. rujna.
3.   Najkasnije 15. lipnja svake godine države članice čija plovila obavljaju ribolov na području Konvencije SPRFMO-a dostavljaju Komisiji podatke o aktivnostima ribolova koćaricama prikazane po pojedinoj izvučenoj koći; podatke o pridnenom ribolovu parangalom po pojedinoj ribolovnoj operaciji te podatke o iskrcajima, među ostalim za plovila za prijevoz hlađenog tereta, i prekrcajima. Komisija te informacije prosljeđuje Tajništvu SPRFMO-a najkasnije 30. lipnja.
4.   Komisija može provedbenim aktima utvrditi detaljne zahtjeve u vezi s priopćavanjem podataka iz ovog članka. Ti se provedbeni akti donose u skladu s postupkom ispitivanja iz članka 45. stavka 2.
POGLAVLJE IV.
Promatrački programi
Članak 28.
Promatrački programi
1.   Države članice čija plovila obavljaju ribolov na području Konvencije SPRFMO-a uspostavljaju promatračke programe radi prikupljanja podataka navedenih u Prilogu X.
2.   Najkasnije 15. rujna svake godine države članice čija plovila obavljaju ribolov na području Konvencije SPRFMO-a dostavljaju Komisiji mjerodavne podatke o promatranju navedene u Prilogu X. koji se odnose na prethodnu kalendarsku godinu. Komisija te informacije prosljeđuje Tajništvu SPRFMO-a najkasnije 30. rujna.
3.   Najkasnije 15. kolovoza svake godine države članice čija plovila obavljaju ribolov na području Konvencije SPRFMO-a izrađuju godišnje izvješće o provedbi promatračkog programa u prethodnoj godini. To izvješće obuhvaća osposobljavanje promatrača, oblik i opseg programa, vrstu podataka koji se prikupljaju kao i sve probleme koji su se pojavili tijekom te godine. Komisija te informacije prosljeđuje Tajništvu SPRFMO-a najkasnije 1. rujna.
Članak 29.
Sustav za praćenje plovila
1.   Uređaj za satelitsko praćenje instaliran na ribarskim plovilima Unije osigurava automatski prijenos podataka iz VMS-a centru za praćenje ribarstva države članice zastave, s pozicijskom pogreškom manjom od 100 metara u normalnim uvjetima funkcioniranja satelitske navigacije.
2.   Države članice osiguravaju da njihovi centri za praćenje ribarstva Tajništvu SPRFMO-a automatski i kontinuirano priopćuju podatke iz VMS-a s plovila koja plove pod njihovom zastavom i obavljaju ribolov na području Konvencije SPRFMO-a, a najmanje jednom u sat vremena, i da uređaji za satelitsko praćenje instalirani na plovilima koja plove pod njihovom zastavom mogu priopćavati podatke iz VMS-a najmanje svakih 15 minuta.
3.   Za potrebe članka 9. stavka 4. Uredbe (EZ) br. 1224/2009 područje Konvencije SPRFMO-a obuhvaća zonu od 100 nautičkih milja izvan područja Konvencije SPRFMO-a, unutar koje se primjenjuje stavak 1. ovog članka.
4.   Države članice osiguravaju da se, za ribarska plovila koja plove pod njihovom zastavom, u slučaju da je antena uređaja za satelitsko praćenje postavljena odvojeno od fizičkog kućišta, koristi jedna zajednička antena i za dekoder i za odašiljač za satelitsku navigaciju te da je fizičko kućište povezano s antenom jednim neprekinutim kabelom.
POGLAVLJE V.
Kontrola ribarskih plovila trećih zemalja u lukama država članica
Članak 30.
Kontaktne točke i određene luke
1.   Država članica koja želi odobriti pristup svojim lukama plovilima trećih zemalja koja prevoze proizvode ribarstva SPRFMO-a koji su ulovljeni na području Konvencije SPRFMO-a ili proizvode ribarstva koji su potekli od takvih resursa te koji prethodno nisu bili iskrcani ili prekrcani u lukama ili na moru:
(a)
određuje svoje luke u koje ribarska plovila trećih zemalja mogu zatražiti ulazak na temelju članka 5. Uredbe (EZ) br. 1005/2008;
(b)
određuje kontaktnu točku za primanje prethodne obavijesti na temelju članka 6. Uredbe (EZ) br. 1005/2008;
(c)
određuje kontaktnu točku za primanje izvješćâ o inspekcijskim pregledima na temelju članka 11. stavka 3. Uredbe (EZ) br. 1005/2008.
2.   Države članice obavješćuju Komisiju o svim promjenama popisa određenih kontaktnih točaka i određenih luka najmanje 40 dana prije nego što te promjene počnu proizvoditi učinke. Komisija prosljeđuje te informacije Tajništvu SPRFMO-a najmanje 30 dana prije nego što te promjene počnu proizvoditi učinke.
Članak 31.
Prethodna obavijest
1.   Odstupajući od članka 6. stavka 1. Uredbe (EZ) br. 1005/2008, države članice koje su države luke nalažu ribarskim plovilima trećih zemalja, koja u njihovim lukama namjeravaju iskrcati ili prekrcati ribolovne resurse SPRFMO-a koji prethodno nisu bili iskrcani ili prekrcani, da najkasnije 48 sati prije predviđenog vremena dolaska u luku dostave sljedeće informacije u skladu s Prilogom XI.:
(a)
identifikacijsku oznaku plovila (vanjska identifikacijska oznaka, ime, zastava, broj u Međunarodnoj pomorskoj organizaciji (IMO), ako postoji, te međunarodni radijski pozivni znak (IRCS));
(b)
ime određene luke u koju je ribarsko plovilo zatražilo ulazak i razlog pristajanja u luku (iskrcaj ili prekrcaj);
(c)
presliku odobrenja za ribolov ili, ako je to primjereno, nekog drugog odobrenja koje ribarsko plovilo ima u potporu svojih operacija povezanih s proizvodima ribarstva SPRFMO-a odnosno za prekrcaj takvih proizvoda ribarstva;
(d)
predviđeni datum i vrijeme dolaska u luku;
(e)
procijenjene količine u kilogramima svakog proizvoda ribarstva SPRFMO-a koje se drže na plovilu te odgovarajuća područja ulova. Ako se na plovilu ne drže proizvodi ribarstva SPRFMO-a, u izvješće se upisuje „ništa”;
(f)
procijenjene količine u kilogramima svakog proizvoda ribarstva SPRFMO-a koje treba iskrcati ili prekrcati te odgovarajuća područja ulova;
(g)
popis članova posade ribarskog plovila;
(h)
datume izlaska u ribolov.
2.   Informacije dostavljene u skladu sa stavkom 1. moraju biti popraćene certifikatom o ulovu koji je potvrđen u skladu s poglavljem III. Uredbe (EZ) br. 1005/2008 ako ribarsko plovilo treće zemlje prevozi proizvode ribarstva SPRFMO-a.
3.   Države članice koje su države luke također mogu zatražiti dodatne informacije kako bi utvrdile je li ribarsko plovilo obavljalo NNN ribolov ili povezane aktivnosti.
4.   Države članice koje su države luke mogu odrediti da razdoblje obavješćivanja bude dulje ili kraće od onog koje je utvrđeno u stavku 1. uzimajući u obzir, među ostalim, vrstu proizvoda ribarstva te udaljenost između ribolovnih područja i njihovih luka. U tom slučaju države članice koje su države luke obavješćuju Komisiju, a ona odmah dostavlja te informacije Tajništvu SPRFMO-a.
Članak 32.
Odobrenje za iskrcaj ili prekrcaj u lukama
Nakon primitka relevantnih informacija u skladu s člankom 31. država članica koja je država luke odlučuje hoće li ribarskom plovilu treće zemlje odobriti ili uskratiti ulazak u svoju luku. Ako se ribarskom plovilu treće zemlje uskrati ulazak, država članica koja je država luke obavješćuje Komisiju koja prosljeđuje tu informaciju Tajništvu SPRFMO-a bez odgađanja. Države članice koje su države luke moraju uskratiti ulazak u luku ribarskim plovilima sa SPRFMO-ova popisa NNN plovila.
Članak 33.
Inspekcijski pregledi u lukama
1.   Države članice koje su države luke provode inspekcijske preglede nad najmanje 5 % operacija iskrcaja i prekrcaja povezanih s proizvodima ribarstva SPRFMO-a koje u njihovim određenim lukama obavljaju ribarska plovila trećih zemalja.
2.   Ne dovodeći u pitanje članak 9. stavak 2. Uredbe (EZ) br. 1005/2008, države članice koje su države luke provode inspekcijske preglede nad ribarskim plovilima trećih zemalja u sljedećim slučajevima:
(a)
ako zaprime zahtjev neke druge ugovorne stranke, CNCP-a ili relevantne regionalne organizacije za upravljanje ribarstvom da se nad određenim ribarskim plovilom provede inspekcijski pregled, a posebno ako uz takve zahtjeve postoje dokazi da je predmetno ribarsko plovilo obavljalo NNN ribolov te ako postoje jasni razlozi za sumnju da je ribarsko plovilo obavljalo NNN ribolov;
(b)
ako ribarsko plovilo ne dostavi potpune informacije koje se zahtijevaju u članku 31.;
(c)
ako je ribarskom plovilu uskraćen ulazak u luku ili upotreba luke u skladu s odredbama SPRFMO-a ili neke druge regionalne organizacije za upravljanje ribarstvom.
Članak 34.
Postupak inspekcijskog pregleda
1.   Ovaj članak primjenjuje se uz pravila o postupku inspekcijskog pregleda utvrđena u članku 10. Uredbe (EZ) br. 1005/2008.
2.   Inspektori iz država članica nose važeći identifikacijski dokument. Dopušteno im je kopiranje svih dokumenata koje smatraju relevantnima.
3.   Inspekcijski pregledi provode se na način da se njima uzrokuju što je manje moguće ometanja i neugodnosti za ribarsko plovilo treće zemlje te da se, u mjeri u kojoj je to izvedivo, izbjegne smanjenje kvalitete ulova.
4.   Po završetku inspekcijskog pregleda zapovjednik plovila mora dobiti priliku da doda primjedbe ili uloži prigovore na izvješće te da se obrati nadležnom tijelu relevantne države članice koja je država luke u vezi s izvješćem o inspekcijskom pregledu. U Prilogu XII. nalazi se predložak izvješća o inspekcijskom pregledu. Zapovjedniku plovila daje se preslika izvješća.
5.   U roku od 12 radnih dana od datuma završetka inspekcijskog pregleda država članica koja je država luke dostavlja Komisiji presliku izvješća o inspekcijskom pregledu iz članka 10. stavka 3. i članka 11. stavka 3. Uredbe (EZ) br. 1005/2008 koje je popunjeno u skladu s Prilogom XII. ovoj Uredbi. Komisija prosljeđuje izvješće Tajništvu SPRFMO-a u roku od 15 radnih dana od datuma završetka inspekcijskog pregleda.
6.   Ako se izvješće o inspekcijskom pregledu ne može poslati Komisiji radi prosljeđivanja Tajništvu SPRFMO-a u roku od 15 radnih dana, država članica koja je država luke u odgovarajućem roku obavješćuje Komisiju o razlozima za kašnjenje i o tome kada će dostaviti izvješće, kako bi Komisija mogla u roku od 15 radnih dana obavijestiti Tajništvo SPRFMO-a.
Članak 35.
Postupak u slučaju pronalaska dokaza o kršenju mjera SPRFMO-a za očuvanje i upravljanje tijekom inspekcijskih pregleda u lukama
1.   Ako se na temelju informacija prikupljenih tijekom inspekcijskog pregleda pronađu dokazi da je ribarsko plovilo treće zemlje prekršilo mjere SPRFMO-a za očuvanje i upravljanje, uz članak 11. Uredbe (EZ) br. 1005/2008 primjenjuje se i ovaj članak.
2.   Nadležna tijela države članice koja je država luke prosljeđuju Komisiji presliku izvješća o inspekcijskom pregledu čim to bude moguće, a svakako u roku od pet radnih dana. Komisija dostavlja to izvješće Tajništvu SPRFMO-a i kontaktnoj točki ugovorne stranke zastave ili CNCP-a bez odgađanja.
3.   Države članice koje su države luke odmah obavješćuju nadležno tijelo ugovorne stranke zastave ili CNCP-a zastave i Komisiju o mjerama poduzetima u slučaju kršenja, a Komisija dostavlja te informacije Tajništvu SPRFMO-a.
POGLAVLJE VI.
Izvršenje
Članak 36.
Navodna kršenja mjera SPRFMO-a za očuvanje i upravljanje koja su prijavile države članice
Države članice najmanje 145 dana prije godišnjeg sastanka Komisije SPRFMO-a dostavljaju Komisiji sve dokumentirane informacije koje ukazuju na moguće slučajeve neusklađenosti ribarskih plovila s mjerama SPRFMO-a za očuvanje i upravljanje na području Konvencije SPRFMO-a tijekom protekle dvije godine. Komisija ispituje te informacije i, ako je to primjereno, prosljeđuje ih Tajništvu SPRFMO-a najmanje 120 dana prije godišnjeg sastanka.
Članak 37.
Uvrštavanje ribarskog plovila Unije na SPRFMO-ov nacrt popisa NNN plovila
1.   Ako Komisija od Tajništva SPRFMO-a primi službenu obavijest o uvrštavanju ribarskog plovila Unije na SPRFMO-ov nacrt popisa NNN plovila, tu obavijest kao i popratne dokaze i ostale dokumentirane informacije koje je poslalo Tajništvo SPRFMO-a dostavlja državi članici zastave na očitovanje najkasnije 45 dana prije godišnjeg sastanka Komisije SPRFMO-a. Komisija ispituje te informacije i prosljeđuje ih Tajništvu SPRFMO-a najmanje 30 dana prije godišnjeg sastanka.
2.   Nakon što prime obavijest Komisije, tijela države članice zastave obavješćuju vlasnika ribarskog plovila o uvrštavanju njegova plovila na SPRFMO-ov nacrt popisa NNN plovila te o posljedicama koje mogu proizaći iz potvrđivanja uvrštavanja na popis NNN plovila koji donese SPRFMO.
Članak 38.
Mjere povezane s ribarskim plovilima uvrštenima na SPRFMO-ov popis NNN plovila
1.   Po donošenju SPRFMO-ova popisa NNN plovila, Komisija zahtijeva od države članice zastave da obavijesti vlasnika ribarskog plovila navedenog na SPRFMO-ovu popisu NNN plovila o uvrštavanju njegova plovila na popis te o posljedicama koje iz toga proizlaze.
2.   Država članica koja ima informacije koje ukazuju na to da je neko ribarsko plovilo uvršteno na SPRFMO-ov popis NNN plovila promijenilo ime ili IRCS dostavlja te informacije Komisiji čim to bude moguće. Komisija prosljeđuje te informacije Tajništvu SPRFMO-a bez odgađanja.
Članak 39.
Navodne neusklađenosti koje je prijavilo Tajništvo SPRFMO-a
1.   Ako Komisija od Tajništva SPRFMO-a primi informacije koje ukazuju na sumnju na neusklađenost neke države članice s Konvencijom SPRFMO-a i/ili s mjerama SPRFMO-a za očuvanje i upravljanje, te informacije dostavlja predmetnoj državi članici bez odgađanja.
2.   Država članica obavješćuje Komisiju o rezultatima svih istraga koje je provela u vezi s navodima o neusklađenosti te o svim mjerama koje je poduzela kako bi riješila probleme u vezi s neusklađenosti najmanje 45 dana prije godišnjeg sastanka Komisije SPRFMO-a. Komisija te informacije prosljeđuje Tajništvu SPRFMO-a najmanje 30 dana prije godišnjeg sastanka.
Članak 40.
Navodna kršenja mjera SPRFMO-a za očuvanje i upravljanje koja je prijavila ugovorna stranka ili CNCP
1.   Države članice određuju kontaktnu točku za primanje izvješćâ o inspekcijskim pregledima u lukama od ugovornih stranaka i CNCP-ova.
2.   Države članice obavješćuju Komisiju o svim promjenama određenih kontaktnih točaka najmanje 40 dana prije nego što te promjene počnu proizvoditi učinke. Komisija te informacije prosljeđuje Tajništvu SPRFMO-a najmanje 30 dana prije nego što te promjene počnu proizvoditi učinke.
3.   Ako kontaktna točka koju je odredila određena država članica primi izvješće o inspekcijskom pregledu od ugovorne stranke ili CNCP-a u kojemu se navode dokazi da je ribarsko plovilo koje plovi pod zastavom te države članice prekršilo mjere SPRFMO-a za očuvanje i upravljanje, država članica zastave odmah istražuje navodno kršenje te obavješćuje Komisiju o napretku istrage i o svim mjerama izvršenja koje su eventualno poduzete kako bi Komisija u roku od tri mjeseca od primitka obavijesti mogla o tome obavijestiti Tajništvo SPRFMO-a. Ako država članica ne može u roku od tri mjeseca od primitka izvješća o inspekcijskom pregledu dostaviti Komisiji izvješće o napretku istrage, u roku od tri mjeseca obavješćuje Komisiju o razlozima za kašnjenje i o datumu do kojeg će dostaviti izvješće o napretku istrage. Komisija dostavlja informacije o napretku ili kašnjenju istrage Tajništvu SPRFMO-a.
Članak 41.
Tehnički kvar uređaja za satelitsko praćenje
1.   U slučaju tehničkog kvara uređaja za satelitsko praćenje ribarska plovila Unije prikladnim telekomunikacijskim sredstvima svaka četiri sata dostavljaju sljedeće podatke centru za praćenje ribarstva države članice pod čijom zastavom plove:
(a)
broj IMO;
(b)
IRCS;
(c)
ime plovila;
(d)
ime zapovjednika plovila;
(e)
položaj (zemljopisnu širinu i dužinu), datum i vrijeme (UTC);
(f)
aktivnost (ribolov/provoz/prekrcaj).
2.   Države članice osiguravaju da, u slučaju da tehnički kvar uređaja za satelitsko praćenje nije popravljen u roku od 60 dana od početka obveze izvješćivanja kako je utvrđeno u stavku 1., ribarska plovila koja plove pod njihovom zastavom prekinu ribolov, spreme sav ribolovni alat te da se bez odgađanja vrate u luku radi popravka uređaja za satelitsko praćenje.
3.   Stavci 1. i 2. ovog članka primjenjuju se uz zahtjeve utvrđene u članku 25. Uredbe (EU) br. 404/2011.
GLAVA V.
ZAVRŠNE ODREDBE
Članak 42.
Povjerljivost
S podacima prikupljenima i razmijenjenima u okviru ove Uredbe postupa se u skladu s pravilima o povjerljivosti utvrđenima u člancima 112. i 113. Uredbe (EZ) br. 1224/2009.
Članak 43.
Postupak za izmjene
Kako bi se izmjene mjera SPRFMO-a za očuvanje i upravljanje uvrstile u pravo Unije, Komisija je ovlaštena za donošenje delegiranih akata u skladu s člankom 44. kojima se mijenja sljedeće:
(a)
prilozi ovoj Uredbi;
(b)
rokovi utvrđeni u članku 7. stavcima 1. i 2., članku 11., članku 12. stavku 2., članku 13. stavku 2., članku 16. stavcima 1. i 2., članku 17. stavcima 1. i 2., članku 22. stavcima od 1. do 4., članku 24. stavku 1., članku 25. stavku 2., članku 26. stavku 1., članku 27. stavcima 2. i 3., članku 28. stavcima 2. i 3., članku 29. stavku 1., članku 30. stavku 2., članku 31. stavku 1., članku 34. stavcima 5. i 6., članku 35. stavcima 2. i 3., članku 36., članku 37. stavku 1., članku 39. stavku 2., članku 40. stavcima 2. i 3. te članku 41. stavcima 1. i 2.;
(c)
prisutnost promatrača utvrđena u člancima 6. i 15.;
(d)
referentno razdoblje za određivanje otiska pridnenog ribolova iz članka 12. stavka 2.;
(e)
opseg inspekcijskih pregleda utvrđen u članku 33. stavku 1.;
(f)
zahtjevi u vezi s vrstom podataka i informacija utvrđeni u članku 7. stavku 2., članku 11., članku 12. stavcima 2. i 3., članku 13. stavcima 2. i 3., članku 14. stavku 1., članku 16. stavcima 1. i 2., članku 17. stavku 1., članku 18. stavcima 2. i 3., članku 19. stavku 1., članku 24. stavku 1., članku 25. stavku 2., članku 27. stavcima 2. i 3., članku 28. stavku 3., članku 31. stavku 1. te članku 41. stavku 1.
Članak 44.
Izvršavanje delegiranja ovlasti
1.   Ovlast za donošenje delegiranih akata dodjeljuje se Komisiji podložno uvjetima utvrđenima u ovom članku.
2.   Ovlast za donošenje delegiranih akata iz članka 43. dodjeljuje se Komisiji na razdoblje od pet godina počevši od 19. srpnja 2018. Komisija izrađuje izvješće o delegiranju ovlasti najkasnije devet mjeseci prije kraja razdoblja od pet godina. Delegiranje ovlasti prešutno se produljuje za razdoblja jednakog trajanja, osim ako se Europski parlament ili Vijeće tom produljenju usprotive najkasnije tri mjeseca prije kraja svakog razdoblja.
3.   Europski parlament ili Vijeće u svakom trenutku mogu opozvati delegiranje ovlasti iz članka 43. Odlukom o opozivu prekida se delegiranje ovlasti koje je u njoj navedeno. Opoziv počinje proizvoditi učinke sljedećeg dana od dana objave spomenute odluke u Službenom listu Europske unije ili na kasniji dan naveden u spomenutoj odluci. On ne utječe na valjanost delegiranih akata koji su već na snazi.
4.   Prije donošenja delegiranog akta Komisija se savjetuje sa stručnjacima koje je imenovala svaka država članica u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016.
5.   Čim donese delegirani akt, Komisija ga istodobno priopćuje Europskom parlamentu i Vijeću.
6.   Delegirani akt donesen na temelju članka 43. stupa na snagu samo ako ni Europski parlament ni Vijeće u roku od dva mjeseca od priopćenja tog akta Europskom parlamentu i Vijeću na njega ne podnesu nikakav prigovor ili ako su prije isteka tog roka i Europski parlament i Vijeće obavijestili Komisiju da neće podnijeti prigovore. Taj se rok produljuje za dva mjeseca na inicijativu Europskog parlamenta ili Vijeća.
Članak 45.
Postupak odbora
1.   Komisiji pomaže Odbor za ribarstvo i akvakulturu, osnovan člankom 47. Uredbe (EU) br. 1380/2013. Navedeni odbor je odbor u smislu Uredbe (EU) br. 182/2011.
2.   Pri upućivanju na ovaj stavak primjenjuje se članak 5. Uredbe (EU) br. 182/2011.
Članak 46.
Stupanje na snagu
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Strasbourgu 4. srpnja 2018.
Za Europski parlament
Predsjednik
A. TAJANI
Za Vijeće
Predsjednica
K. EDTSTADLER
(1)  SL C 288, 31.8.2017., str. 129.
(2)  Stajalište Europskog parlamenta od 29. svibnja 2018. (još nije objavljeno u Službenom listu) i odluka Vijeća od 18. lipnja 2018.
(3)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).
(4)  Odluka Vijeća 98/392/EZ od 23. ožujka 1998. o sklapanju Konvencije Ujedinjenih naroda o pravu mora od 10. prosinca 1982. i Sporazuma o primjeni njezinog dijela XI. od 28. srpnja 1994. od strane Europske zajednice (SL L 179, 23.6.1998., str. 1.).
(5)  Odluka Vijeća 2012/130/EU od 3. listopada 2011. o odobrenju, u ime Europske unije, Konvencije o očuvanju i gospodarenju ribolovnim resursima na otvorenom moru u južnom Pacifiku (SL L 67, 6.3.2012., str. 1.).
(6)  SL L 123, 12.5.2016., str. 1.
(7)  Uredba Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).
(8)  Provedbena uredba Komisije (EU) br. 404/2011 od 8. travnja 2011. o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike (SL L 112, 30.4.2011., str. 1.).
(9)  Uredba Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i stavljanju izvan snage uredaba (EZ) br. 1093/94 i (EZ) br. 1447/1999 (SL L 286, 29.10.2008., str. 1.).
(10)  Uredba (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama i stavljanju izvan snage Uredbe Vijeća (EZ) br. 1006/2008 (SL L 347, 28.12.2017., str. 81.).
PRILOG I.
Standardi za utege na parangalu
Plovila upotrebljavaju režim utega na parangalu kojim se za alat postiže dokaziva minimalna brzina utonuća parangala od najmanje 0,3 m/s do dubine od 15 m. Posebno:
(a)
parangali s vanjskim utezima u španjolskom sustavu i parangali tipa „trotline” opterećeni su utezima mase od najmanje 8,5 kg u razmacima od najviše 40 m ako se upotrebljava kamenje, 6 kg u razmacima od najviše 20 m ako se upotrebljavaju betonski utezi i 5 kg u razmacima od najviše 40 m ako se upotrebljavaju puni metalni utezi;
(b)
parangali s vanjskim utezima kod sustava s automatskom osnovom (maestrom) opterećeni su utezima mase od najmanje 5 kg u razmacima od najviše 40 m i otpuštaju se s plovila na takav način da se izbjegne napetost parangala na krmi (napetost na krmi može imati za posljedicu podizanje iz vode dijelova parangala koji su već spušteni);
(c)
parangali s unutarnjim utezima imaju olovnu srž od najmanje 50 g/m.
PRILOG II.
Specifikacije za konope za zastrašivanje ptica
Plovila uvijek moraju nositi dva konopa za zastrašivanje ptica, koji se postavljaju kad god se s plovila spuštaju ribolovni alati. Posebno:
(a)
konopi za zastrašivanje ptica pričvršćeni su za plovilo na takav način da su mamci prilikom spuštanja zaštićeni konopom s trakama čak i kada puše bočni vjetar;
(b)
na konope za zastrašivanje ptica pričvršćene su trake jarkih boja dovoljno dugačke da u mirnim uvjetima sežu do površine vode („dugačke trake”), postavljene na konop u razmacima od najviše 5 m barem na početnih 55 m konopa te su pričvršćene na konop s pomoću okretnih spojki koje sprečavaju omotavanje trake oko konopa;
(c)
na konopima za zastrašivanje ptica mogu se upotrebljavati i trake duljine najmanje 1 m („kratke trake”) postavljene u razmacima od najviše 1 m;
(d)
ako konop za zastrašivanje ptica za vrijeme upotrebe pukne ili se ošteti, on se popravlja ili zamjenjuje tako da plovilo prije daljnjeg spuštanja udica u vodu zadovoljava navedene specifikacije;
(e)
konopi za zastrašivanje ptica postavljaju se tako da:
i.
ostaju iznad površine vode kada udice potonu do dubine od 15 m ili
ii.
se protežu do duljine od najmanje 150 m kada su obješeni s točke na plovilu koja se nalazi najmanje 7 m iznad vode kada nema valova.
PRILOG III.
Specifikacije strašila za ptice
Strašilo za ptice sastoji se od dviju traverzi ili više njih pričvršćenih na krmenoj četvrtini plovila, s najmanje jednom traverzom na desnoj i jednom na lijevoj strani plovila:
(a)
svaka traverza strši najmanje 4 m od boka ili krme plovila;
(b)
vertikalni elementi strašila za ptice pričvršćeni su na traverze u razmacima od najviše 2 m;
(c)
na krajeve vertikalnih elemenata strašila za ptice pričvršćeni su plastični čunjevi, šipke ili drugi predmeti jarkih boja od otpornog materijala, tako da je donji kraj čunja, šipke ili drugog materijala od površine vode udaljen najviše 500 mm kada nema vjetra ni valova;
(d)
između vertikalnih elemenata zastora mogu biti razapeti konopi ili mreže kako bi se spriječilo zapetljavanje.
PRILOG IV.
Smjernice za pripremu i podnošenje obavijesti o dolascima u kontakt s osjetljivim morskim ekosustavima
1.   Opće informacije
Uključuju podatke za kontakt, zastavu, ime ili imena plovila i datume prikupljanja podataka.
2.   Lokacija osjetljivog morskog ekosustava
Navesti početnu i završnu poziciju svih postavljanja alata i opažanja.
Dostaviti karte lokacija ribolova, batimetrije dna ili staništa na kojima se ribolov temelji te prostorne razmjere ribolova.
Navesti dubinu ili dubine na kojima se obavljao ribolov.
3.   Ribolovni alat
Navesti ribolovne alate koji su upotrijebljeni na svakoj od lokacija.
4.   Dodatni prikupljeni podaci
Navesti dodatne podatke prikupljene na lokacijama ribolova ili blizu njih, ako je moguće.
Podatke kao što su višezračna batimetrija, oceanografske podatke kao što su CTD profili, profili morskih struja, kemijski sastav vode, vrste supstrata zabilježene na tim lokacijama ili blizu njih, podatke o drugoj opaženoj fauni, videosnimke, akustičke profile itd.
5.   Taksoni osjetljivog morskog ekosustava
Za svaku lokaciju na kojoj se obavljao ribolov dostaviti podatke o opaženim taksonima osjetljivog morskog ekosustava, uključujući njihovu relativnu gustoću, apsolutnu gustoću ili, ako je moguće, broj organizama.
PRILOG V.
Standardi za podatke o plovilima
1.
U skladu s člancima 16., 17. i 22. prikupljaju se sljedeći podaci:
i.
trenutačna zastava i ime plovila;
ii.
registracijski broj;
iii.
IRCS (ako ga plovilo ima);
iv.
jedinstveni identifikator plovila/broj IMO;
v.
prijašnja imena (ako su poznata);
vi.
luka upisa;
vii.
prijašnja zastava;
viii.
vrsta plovila;
ix.
vrsta ribolovne metode (ili više njih);
x.
duljina;
xi.
vrsta duljine, npr. ukupna duljina (LOA), duljina između okomica (LBP);
xii.
bruto tonaža – BT (navesti u odabranoj jedinici tonaže);
xiii.
bruto registarska tonaža – BRT (navesti ako BT nije poznata; može se navesti i dodatno uz BT);
xiv.
ukupna snaga glavnog motora (ili više njih) (kW);
xv.
zapremnina potpalublja (m3);
xvi.
vrsta uređaja za zamrzavanje (ako je primjenjivo);
xvii.
broj jedinica za zamrzavanje (ako je primjenjivo);
xviii.
kapacitet zamrzavanja (ako je primjenjivo);
xix.
vrste komunikacije plovila i brojevi (INMARSAT brojevi A, B i C);
xx.
podaci o sustavu za praćenje plovila (VMS) (marka, model, značajke i identifikacija);
xxi.
ime vlasnika;
xxii.
adresa vlasnika;
xxiii.
datum početka valjanosti odobrenja za plovilo;
xxiv.
datum isteka valjanosti odobrenja za plovilo;
xxv.
datum upisa u registar plovila SPRFMO-a;
xxvi.
fotografije plovila dobre kvalitete i visoke rezolucije, odgovarajuće svjetline i kontrasta, starosti manje od pet godina, i to:
—
jedna fotografija veličine najmanje 12 × 7 cm koja prikazuje desni bok plovila u punoj duljini i sa svim strukturnim značajkama,
—
jedna fotografija veličine najmanje 12 × 7 cm koja prikazuje lijevi bok plovila u punoj duljini i sa svim strukturnim značajkama,
—
jedna fotografija veličine najmanje 12 × 7 cm koja prikazuje krmu plovila snimljenu s mjesta točno iza plovila.
2.
Sljedeće informacije moraju se dostaviti ako su dostupne i ako je moguće:
i.
vanjske oznake (kao što su ime plovila, registracijski broj ili IRCS);
ii.
vrste linija za preradu ribe (ako je primjenjivo);
iii.
datum gradnje;
iv.
mjesto gradnje;
v.
konstrukcijska visina;
vi.
najveća širina;
vii.
elektronička oprema na plovilu (npr. radio, sonar, radar, mrežna sonda);
viii.
ime vlasnika(-â) povlastice za ribolov (ako se razlikuje od vlasnika plovila);
ix.
adresa vlasnika(-â) povlastice za ribolov (ako se razlikuje od vlasnika plovila);
x.
ime brodara(-â) (ako se razlikuje od vlasnika plovila);
xi.
adresa brodara(-â) (ako se razlikuje od vlasnika plovila);
xii.
ime zapovjednika plovila;
xiii.
državljanstvo zapovjednika plovila;
xiv.
ime voditelja ribolova;
xv.
državljanstvo voditelja ribolova.
PRILOG VI.
Plan operativnog ribolova za istraživački ribolov
Plan operativnog ribolova sadržava sljedeće informacije, u mjeri u kojoj su dostupne:
i.
opis istraživačkog ribolova, uključujući područje, ciljne vrste, predložene ribolovne metode, predložena maksimalna ograničenja ulova i raspodjelu tog ograničenja ulova po područjima i vrstama;
ii.
specifikaciju i potpuni opis vrsta ribolovnih alata koji će se upotrebljavati, uključujući sve izmjene učinjene na alatima s ciljem ublažavanja učinaka predloženog ribolova na neciljne vrste i povezane ili ovisne vrste odnosno na morski ekosustav u kojem se obavlja ribolov;
iii.
razdoblje obuhvaćeno planom operativnog ribolova (u trajanju od najviše tri godine);
iv.
sve biološke informacije o ciljnim vrstama iz sveobuhvatnih istraživanja ili istraživačkih krstarenja kao što su rasprostranjenost, brojnost, demografski podaci i informacije o identitetu stoka;
v.
podatke o neciljnim i povezanim ili ovisnim vrstama te morskom ekosustavu u kojem se obavlja ribolov, informacije o mjeri u kojoj bi predložena ribolovna aktivnost utjecala na njih te sve mjere koje će se poduzeti kako bi se taj utjecaj ublažio;
vi.
očekivani ukupni utjecaj svih ribolovnih aktivnosti na području istraživačkog ribolova, ako je to primjenjivo;
vii.
informacije o drugim ribarstvima u regiji ili sličnim ribarstvima drugdje koje mogu pomoći pri evaluaciji potencijalnog prinosa relevantnog istraživačkog ribolova, u mjeri u kojoj država članica može dostaviti te informacije;
viii.
ako je predložena ribolovna aktivnost pridneni ribolov, procjenu učinka pridnenih ribolovnih aktivnosti plovila koja plove pod zastavom predmetne države članice u skladu s člancima 12. i 13.;
ix.
ako ciljnom vrstom upravlja i regionalna organizacija za upravljanje ribarstvom područja koje graniči sa SPRFMO-om ili slična organizacija, opis tog susjednog ribarstva dovoljan kako bi se Znanstvenom odboru SPRFMO-a omogućilo da formulira svoj savjet.
PRILOG VII.
Prethodna obavijest o prekrcaju
U skladu s člankom 24. stavkom 1. države članice dostavljaju sljedeće informacije:
Podaci o plovilu iskrcaja
(a)
ime plovila;
(b)
registracijski broj;
(c)
IRCS;
(d)
država zastave plovila;
(e)
broj IMO/broj IHS Fairplay (ako je primjenjivo);
(f)
ime i državljanstvo zapovjednika plovila;
Podaci o plovilu ukrcaja
(a)
ime plovila;
(b)
registracijski broj;
(c)
IRCS;
(d)
država zastave plovila;
(e)
broj IMO/broj IHS Fairplay (ako je primjenjivo);
(f)
ime i državljanstvo zapovjednika plovila.
PRILOG VIII.
Informacije o prekrcaju koje mora dostaviti promatrač
U skladu s člankom 25. stavkom 1. promatrač koji prati prekrcaj dostavlja sljedeće informacije:
I.   Podaci o plovilu iskrcaja
Ime plovila
Registracijski broj
IRCS
Država zastave plovila
Broj IMO/broj IHS Fairplay (ako je primjenjivo)
Ime i državljanstvo zapovjednika plovila
II.   Podaci o plovilu ukrcaja
Ime plovila
Registracijski broj
IRCS
Država zastave plovila
Broj IMO/broj IHS Fairplay (ako je primjenjivo)
Ime i državljanstvo zapovjednika plovila
III.   Operacija prekrcaja
Datum i vrijeme početka prekrcaja (UTC)
Datum i vrijeme završetka prekrcaja (UTC)
Ako se prekrcaj obavlja na moru: pozicija (najbliža desetina stupnja) na početku prekrcaja; ako se prekrcaj obavlja u luci: ime, zemlja i oznaka (1) luke
Ako se prekrcaj obavlja na moru: pozicija (najbliža desetina stupnja) na završetku prekrcaja
Opis tipova proizvoda za svaku pojedinu vrstu (npr. cijela zamrznuta riba u pakiranjima od 20 kg)
Vrsta
Tip proizvoda
Vrsta
Tip proizvoda
Vrsta
Tip proizvoda
Broj kutija i neto masa (kg) proizvoda za svaku pojedinu vrstu.
Vrsta
Broj kutija
Neto masa
Vrsta
Broj kutija
Neto masa
Vrsta
Broj kutija
Neto masa
Vrsta
Broj kutija
Neto masa
Ukupna neto masa prekrcanih proizvoda (kg)
Brojevi skladišta u plovilu za prijevoz hlađenog tereta u kojima je proizvod pohranjen
Odredišna luka i zemlja plovila ukrcaja
Očekivani datum dolaska
Očekivani datum iskrcaja
IV.   Opažanja (ako je primjenjivo)
V.   Provjera
Ime promatrača
Tijelo
Potpis i pečat
(1)  UN-ov sustav označivanja za lokacije trgovanja i prijevoza (United Nations Code for Trade and Transport Locations – UN/LOCODE).
PRILOG IX.
Informacije o prekrcaju koje se moraju dostaviti nakon operacije prekrcaja
Države članice zastave najkasnije sedam dana nakon obavljanja prekrcaja dostavljaju Komisiji sljedeće informacije u skladu s člankom 26. stavkom 1.:
Podaci o plovilu iskrcaja
(a)
ime plovila;
(b)
registracijski broj;
(c)
IRCS;
(d)
država zastave plovila;
(e)
broj IMO/broj IHS Fairplay (ako je primjenjivo);
(f)
ime i državljanstvo zapovjednika plovila;
Podaci o plovilu ukrcaja
(a)
ime plovila;
(b)
registracijski broj;
(c)
IRCS;
(d)
država zastave plovila;
(e)
broj IMO/broj IHS Fairplay (ako je primjenjivo);
(f)
ime i državljanstvo zapovjednika plovila;
Podaci o operaciji prekrcaja
(a)
datum i vrijeme početka prekrcaja (UTC);
(b)
datum i vrijeme završetka prekrcaja (UTC);
(c)
ako je prekrcaj obavljen u luci:
država luke, ime luke i oznaka luke;
(d)
ako je prekrcaj obavljen na moru:
i.
pozicija (najbliža desetina stupnja) na početku prekrcaja (u decimalnim stupnjevima);
ii.
pozicija (najbliža desetina stupnja) na završetku prekrcaja (u decimalnim stupnjevima);
(e)
brojevi skladišta u plovilu ukrcaja u kojima je proizvod pohranjen;
(f)
odredišna luka plovila ukrcaja;
(g)
predviđeni datum dolaska;
(h)
predviđeni datum iskrcaja;
Podaci o prekrcanim ribolovnim resursima
(a)
Prekrcana vrsta:
i.
opis ribe po tipovima proizvoda (npr. cijela zamrznuta riba);
ii.
broj kutija i neto masa (kg) proizvoda za svaku pojedinu vrstu;
iii.
ukupna neto masa prekrcanih proizvoda (kg);
(b)
ribolovni alat koji je koristilo plovilo iskrcaja;
Provjera (ako je primjenjivo)
(a)
ime promatrača;
(b)
tijelo.
PRILOG X.
Podaci o promatranju
Podaci o plovilima i podaci o promatranju moraju se bilježiti samo jednom za svaki izlazak u ribolov na kojem je prisutan promatrač i dostavljaju se tako da podaci o plovilu budu povezani s podacima iz odjeljaka A, B, C i D.
A.   Podaci o plovilu i podaci o promatranju koji se moraju prikupiti za svaki izlazak u ribolov na kojem je prisutan promatrač
1.   Sljedeći podaci o plovilu moraju se prikupiti za svaki izlazak u ribolov na kojem je prisutan promatrač:
(a)
trenutačna zastava plovila;
(b)
ime plovila;
(c)
ime zapovjednika plovila;
(d)
ime voditelja ribolova;
(e)
registracijski broj;
(f)
IRCS (ako ga plovilo ima);
(g)
broj Lloyd's/broj IMO (ako su dodijeljeni);
(h)
prijašnja imena (ako su poznata);
(i)
luka upisa;
(j)
prijašnja zastava (ako postoji);
(k)
vrsta plovila (upotrijebiti primjerene oznake iz ISSCFV-a);
(l)
ribolovna metoda (ili više njih) (upotrijebiti primjerene oznake iz ISSCFG-a);
(m)
duljina (m);
(n)
vrsta duljine, npr. ukupna duljina (LOA), duljina između okomica (LBP);
(o)
najveća širina (m);
(p)
bruto tonaža – BT (navesti u odabranoj jedinici tonaže);
(q)
bruto registarska tonaža – BRT (navesti ako BT nije poznata; može se navesti i dodatno uz BT);
(r)
snaga glavnog motora (ili više njih) (u kilovatima);
(s)
zapremnina potpalublja (u kubičnim metrima);
(t)
popis opreme na plovilu koja može utjecati na faktore ribolovne snage (oprema za navigaciju, radar, sonarni sustavi, radiofaks za praćenje vremenskih prilika ili satelitski prijamnik za praćenje vremenskih prilika, prijamnik za mjerenje površinske temperature mora, Dopplerov mjerač vertikalnog profila struja, radiogoniometar), ako je moguće;
(u)
ukupan broj članova posade (sve osoblje, bez promatrača).
2.   Sljedeći podaci o promatranju moraju se prikupiti za svaki izlazak u ribolov na kojem je prisutan promatrač:
(a)
ime promatrača;
(b)
organizacija kojoj promatrač pripada;
(c)
datum ukrcaja promatrača (datum u UTC-u);
(d)
luka ukrcaja;
(e)
datum iskrcaja promatrača (datum u UTC-u);
(f)
luka iskrcaja.
B.   Podaci o ulovu i ribolovnom naporu koji se moraju prikupiti za ribolovne aktivnosti koćarica
1.   Podaci se za sve koćarice moraju se prikupljati zasebno za svaku koću izvučenu u prisutnosti promatrača, a ne skupno.
2.   Sljedeći podaci moraju se prikupljati za svaku koću izvučenu u prisutnosti promatrača:
(a)
datum i vrijeme početka koćarenja (vrijeme početka ribolova alatom – UTC);
(b)
datum i vrijeme završetka koćarenja (vrijeme početka izvlačenja alata – UTC);
(c)
pozicija na početku koćarenja (zemljopisna širina/dulžina, razlučivost od 1 minute – u decimalnim stupnjevima);
(d)
pozicija po završetku koćarenja (zemljopisna širina/dužina, razlučivost od 1 minute – u decimalnim stupnjevima);
(e)
ciljne vrste (FAO-ove šifre vrsta);
(f)
vrsta povlačne mreže (koće), pridnena ili pelagijska (navesti odgovarajuće šifre za pridnenu ili pelagijsku povlačnu mrežu iz klasifikacije ribolovnih alata ISSCFG);
(g)
vrsta povlačne mreže (koće): jednostruka, dvostruka ili trostruka (S, D ili T);
(h)
visina otvora (usta) mreže;
(i)
širina otvora (usta) mreže;
(j)
veličina oka mrežnog tega vreće (sake) (rastegnuto mrežno oko, mm) i oblik oka (romboidni, kvadratni itd.);
(k)
dubina alata (porubnik) na početku ribolova;
(l)
dubina morskog dna na početku ribolova;
(m)
procijenjeni ulov svih vrsta (FAO-ove šifre vrsta) zadržan na plovilu, podijeljeno po vrstama, živa masa (zaokružena na najbližu vrijednost u kilogramima);
(n)
jesu li ulovljeni morski sisavci, morske ptice, gmazovi ili druge vrste koje izazivaju zabrinutost? (Da/Ne/Nepoznato)
ako je odgovor „Da”, upisati broj jedinki po vrsti za sve morske sisavce, morske ptice, gmazove ili druge vrste koje izazivaju zabrinutost;
(o)
je li u koći bilo pridnenog materijala? (Da/Ne/Nepoznato)
ako je odgovor „Da”, upisati osjetljive bentičke vrste u ulovu koće, osobito osjetljive ili one koje formiraju stanište, kao što su spužve, morska stabalca ili koralji;
(p)
procjena količine (masa ili obujam) ostalih odbačenih morskih resursa koji nisu upisani pod točkom (m), točkom (n) ili točkom (o), podijeljena po vrstama do najnižeg poznatog taksona;
(q)
upisati primijenjene mjere za smanjenje usputnog ulova:
i.
jesu li upotrijebljeni konopi za zastrašivanje ptica (tori konopi)? (nema ih/šifra opreme – kao što je opisano u odjeljku L);
ii.
jesu li upotrijebljena strašila za ptice? (nema ih/šifra opreme – kao što je opisano u odjeljku N);
iii.
opis primijenjenih mjerâ upravljanja u pogledu izbacivanja iznutrica/otpadnog materijala (odabrati sve odgovarajuće stavke: nije bilo izbacivanja tijekom spuštanja i izvlačenja/samo tekući otpad/skupljanje otpada dva sata ili dulje/druge mjere/nema mjera);
iv.
jesu li primijenjene druge mjere kako bi se smanjio usputni ulov morskih sisavaca, morskih ptica, gmazova ili drugih vrsta koje izazivaju zabrinutost? (Da/Ne).
Ako je odgovor „Da”, opisati.
C.   Podaci o ulovu i ribolovnom naporu koji se moraju prikupljati za ribolovne aktivnosti plivaričara
1.   Podaci se moraju prikupljati po pojedinačnoj ribolovnoj operaciji za sve operacije plivaričara pri kojima je prisutan promatrač, a ne skupno.
2.   Sljedeći podaci moraju se prikupljati za svaku ribolovnu operaciju plivaričara pri kojoj je prisutan promatrač:
(a)
ukupno vrijeme potrage prije te ribolovne operacije, od prethodne ribolovne operacije;
(b)
datum i vrijeme početka ribolovne operacije (vrijeme kad je alat započeo s ribolovom – UTC);
(c)
datum i vrijeme završetka ribolovne operacije (vrijeme početka izvlačenja alata – UTC);
(d)
pozicija na početku ribolovne operacije (zemljopisna širina/dužina, razlučivost od 1 minute – u decimalnim stupnjevima);
(e)
duljina mreže (m);
(f)
visina mreže (m);
(g)
veličina oka mrežnog tega (rastegnuto mrežno oko, mm) i oblik oka (romboidni, kvadratni itd.);
(h)
ciljne vrste (FAO-ove šifre vrsta);
(i)
procijenjeni ulov svih vrsta (FAO-ove šifre vrsta) zadržan na plovilu, podijeljeno po vrstama, živa masa (zaokružena na najbližu vrijednost u kilogramima);
(j)
jesu li ulovljeni morski sisavci, morske ptice, gmazovi ili druge vrste koje izazivaju zabrinutost? (Da/Ne/Nepoznato)
ako je odgovor „Da”, upisati broj jedinki po vrsti za sve morske sisavce, morske ptice, gmazove ili druge vrste koje izazivaju zabrinutost;
(k)
je li u mreži bilo pridnenog materijala? (Da/Ne/Nepoznato)
ako je odgovor „Da”, upisati osjetljive bentičke vrste u ulovu, osobito osjetljive ili one koje formiraju stanište, kao što su spužve, morska stabalca ili koralji;
(l)
procjena količine (masa ili obujam) ostalih odbačenih morskih resursa koji nisu upisani pod točkom i., točkom (j) ili točkom (k), podijeljena po vrstama do najnižeg poznatog taksona;
(m)
zabilježiti i opisati primijenjene mjere za smanjenje usputnog ulova.
D.   Podaci o ulovu i ribolovnom naporu koji se moraju prikupljati za ribolovne aktivnosti pridnenog ribolova parangalom
1.   Podaci se moraju prikupljati po pojedinačnoj ribolovnoj operaciji za sve operacije pridnenim parangalom pri kojima je prisutan promatrač, a ne skupno.
2.   Sljedeći podaci moraju se prikupljati za svaku ribolovnu operaciju pri kojoj je prisutan promatrač:
(a)
datum i vrijeme početka postavljanja parangala (u UTC formatu);
(b)
datum i vrijeme završetka postavljanja parangala (u UTC formatu);
(c)
pozicija na početku ribolovne operacije (zemljopisna širina/dužina, razlučivost od 1 minute – u decimalnim stupnjevima);
(d)
pozicija po završetku ribolovne operacije (zemljopisna širina/dužina, razlučivost od 1 minute – u decimalnim stupnjevima);
(e)
ciljne vrste (FAO-ove šifre vrsta);
(f)
ukupna duljina postavljenog pridnenog parnagala (km);
(g)
broj udica po ribolovnoj operaciji;
(h)
dubina morskog dna na početku postavljanja parangala;
(i)
broj stvarno promatranih udica (među ostalim za ulovljene morske sisavce, morske ptice, gmazove ili jedinke drugih vrsta koje izazivaju zabrinutost) tijekom izvlačenja;
(j)
procijenjeni ulov svih vrsta (FAO-ove šifre vrsta) zadržan na plovilu, podijeljeno po vrstama, živa masa (zaokružena na najbližu vrijednost u kilogramima);
(k)
jesu li ulovljeni morski sisavci, morske ptice, gmazovi ili druge vrste koje izazivaju zabrinutost? (Da/Ne/Nepoznato)
ako je odgovor „Da”, upisati broj jedinki po vrsti za sve morske sisavce, morske ptice, gmazove ili druge vrste koje izazivaju zabrinutost;
(l)
je li u ulovu bilo pridnenog materijala? (Da/Ne/Nepoznato)
ako je odgovor „Da”, upisati osjetljive bentičke vrste u ulovu, osobito osjetljive ili one koje formiraju stanište, kao što su spužve, morska stabalca ili koralji;
(m)
procjena količine (masa ili obujam) ostalih odbačenih morskih resursa koji nisu upisani pod točkom (j), točkom (k) ili točkom (l), podijeljena po vrstama do najnižeg poznatog taksona;
(n)
zabilježiti primijenjene mjere za smanjenje usputnog ulova:
i.
jesu li upotrijebljeni konopi za zastrašivanje ptica (tori konopi)? (nema ih/šifra opreme – kao što je opisano u odjeljku L);
ii.
je li postavljanje parangala bilo ograničeno na vrijeme između nautičkog sumraka i nautičke zore? (Da/Ne);
iii.
koja vrsta ribolovnog alata je upotrijebljena? (parangal s vanjskim sustavom utega/parangal s unutarnjim sustavom utega/parangal tipa „trotline”/drugo);
iv.
ako je upotrijebljen parangal sa vanjskim sustavom utega, opisati režim utegâ i plutača (koristeći obrazac iz odjeljka M);
v.
ako je upotrijebljen parangal s unutarnjim sustavom utega, kolika je bila težina srži parangala (u gramima po metru)?;
vi.
ako je upotrijebljen parangal tipa „trotline”, jesu li upotrijebljene mreže tipa „cachalotera”? (Da/Ne)
vii.
ako je odgovor „drugo”, opisati;
(o)
koje su mjere ublažavanja upotrijebljene tijekom izvlačenja? (strašila za ptice/druge/nikakve);
ako je odgovor „druge”, opisati;
(p)
koja je vrsta mamca upotrijebljena? (ribe/lignje/miješano; žive/mrtve/miješano; zamrznute/odmrznute/miješano);
(q)
opisati izbacivanje svakog biološkog materijala tijekom spuštanja i izvlačenja (otpad nije skupljan dva sata ili dulje/otpad je skupljan dva sata ili dulje/bez izbacivanja/nepoznato);
(r)
jesu li primijenjene druge mjere kako bi se smanjio usputni ulov morskih sisavaca, morskih ptica, gmazova ili drugih vrsta koje izazivaju zabrinutost? (Da/Ne);
Ako je odgovor „Da”, opisati.
E.   Podaci o dužinskoj frekvenciji koje treba prikupljati
Reprezentativni podaci o dužinskoj frekvenciji dobiveni nasumičnim uzorkovanjem moraju se prikupljati za ciljne vrste i, ako ima vremena, za druge glavne vrste iz usputnog ulova. Podaci o dužinskoj frekvenciji moraju se prikupljati i bilježiti s najvećom mogućom preciznošću primjerenom za pojedinu vrstu (cm ili mm te zaokruženo na najbližu jedinicu ili nižu jedinicu), a mora se zabilježiti i koja je vrsta mjerenja upotrijebljena (ukupna duljina, duljina mjerena od donje čeljusti ili standardna duljina). Ako je moguće, mora se zabilježiti ili procijeniti i ukupna masa uzoraka uzetih radi mjerenja dužinske frekvencije te zabilježiti koja je metoda procjene upotrijebljena, a od promatrača se također može zatražiti da određuju spol izmjerenih riba kako bi se dobili podaci o dužinskoj frekvenciji podijeljeni po spolu.
1.   Protokol komercijalnog uzorkovanja
(a)
riblje vrste osim raža, volina i morskih pasa:
i.
za ribe koje dostižu najveću duljinu veću od 40 cm (mjereno od donje čeljusti) duljina od donje čeljusti mora se mjeriti se do najbližeg centimetra;
ii.
za ribe koje dostižu najveću duljinu manju od 40 cm (mjereno od donje čeljusti) duljina od donje čeljusti mora se mjeriti se do najbližeg milimetra;
(b)
raže i voline:
mora se mjeriti se najveća širina diska;
(c)
morski psi:
za svaku pojedinu vrstu morskog psa primjenjuje se primjeren način mjerenja duljine (vidjeti FAO-ovo tehničko izvješće 474 o mjerenju morskih pasa). U pravilu se mora mjeriti ukupna duljina.
2.   Protokol znanstvenog uzorkovanja
Za znanstveno uzorkovanje vrsta može biti potrebno preciznije mjerenje duljine nego što je navedeno u točki 1.
F.   Biološko uzorkovanje koje treba provoditi
1.   Za reprezentativne uzorke glavnih ciljnih vrsta i, ako za to ima vremena, drugih glavnih vrsta iz usputnog ulova moraju se prikupljati sljedeći biološki podaci:
(a)
vrsta;
(b)
duljina (mm ili cm), uz evidentiranje vrste mjerenja duljine koja je upotrijebljena. Preciznost i vrsta mjerenja moraju se odrediti za svaku vrstu posebno u skladu s onim što je definirano odjeljku E;
(c)
spol (mužjak, ženka, spolno nezrela jedinka, jedinka neidentificiranog spola);
(d)
stupanj zrelosti;
2.   Promatrači moraju prikupljati uzorke tkiva, otolita i/ili želudaca u skladu s unaprijed određenim posebnim istraživačkim programima koje provodi Znanstveni odbor SPRFMO-a ili drugim nacionalnim programima znanstvenog istraživanja.
3.   Promatrači za svaki izlazak u ribolov moraju dobiti upute i pisane protokole za evidenciju dužinske frekvencije i za biološko uzorkovanje, ako je to primjereno, te prioritete za prethodno navedeno uzorkovanje.
G.   Podaci koji se moraju prikupljati o slučajnim ulovima morskih ptica, sisavaca, kornjača i drugih vrsta koje izazivaju zabrinutost
1.   Sljedeći podaci moraju se prikupljati za sve morske ptice, sisavce, gmazove (kornjače) i druge vrste koje izazivaju zabrinutost ulovljene tijekom ribolovnih aktivnosti:
(a)
vrsta (taksonomski identificirati koliko god je moguće ili, ako je identifikacija teška, priložiti fotografije) i veličina;
(b)
broj jedinki svake ulovljene vrste za svako izvlačenje koće ili ribolovnu operaciju;
(c)
sudbina životinje ili životinja iz usputnog ulova (zadržane na plovilu ili puštene/bačene u more);
(d)
ako je životinja puštena, stanje nakon puštanja (živahna, živa, letargična, mrtva);
(e)
ako je životinja mrtva, prikupiti adekvatne informacije ili uzorke za identifikaciju na kopnu u skladu s unaprijed utvrđenim protokolima za uzorkovanje; ako to nije moguće, od promatrača se može zahtijevati prikupljanje poduzoraka dijelova za identifikaciju, kako je utvrđeno u protokolima biološkog uzorkovanja;
(f)
vrsta interakcije (udica/zapetljavanje u konop/sudar s konopom koće/hvatanje u mrežu/drugo);
Ako je odgovor „drugo”, opisati.
2.   Zabilježiti spol svake jedinke za taksone kod kojih ga je moguće odrediti promatranjem izvana, npr. kod perajara, malih kitova (Cetacea) ili prečnousta (Elasmobranchii), te drugih vrsta koje izazivaju zabrinutost.
3.   Je li bilo okolnosti ili postupaka koji su možda pridonijeli usputnom ulovu? (primjerice zapetljavanje tori konopa, visoke razine gubitka mamaca).
H.   Otkrivanje ribolova povezanog s osjetljivim morskim ekosustavima
Za svaku koću izvučenu u prisutnosti promatrača za sve ulovljene osjetljive bentičke vrste, osobito osjetljive ili one koje formiraju stanište, kao što su spužve, morska stabalca ili koralji, prikupljaju se sljedeći podaci:
(a)
vrsta (taksonomski identificirati koliko god je moguće, a ako je identifikacija teška, priložiti fotografije);
(b)
procjena količine (masa (kg) ili obujam (m3)) za svaku popisanu bentičku vrstu ulovljenu u koću;
(c)
okvirna procjena ukupne količine (masa (kg) ili obujam (m3)) za sve bentičke vrste beskralježnjaka ulovljene u koću;
(d)
ako je moguće (osobito za nove ili rijetke bentičke vrste kojih nema u vodičima za identifikaciju vrsta) moraju se prikupljati i na prikladan način konzervirati čitavi uzorci radi kasnije identifikacije na kopnu.
I.   Podaci koji se moraju prikupljati za sve pronađene oznake na životinjama
Za sve pronađene oznake na ribama, morskim pticama, sisavcima ili gmazovima, ako je organizam mrtav, zadržan na plovilu ili živ, moraju se prikupljati sljedeći podaci:
(a)
ime promatrača;
(b)
ime plovila;
(c)
radijski pozivni znak plovila;
(d)
zastava plovila;
(e)
oznake se prikupljaju, označavaju (pojedinosti u nastavku) i pohranjuju radi kasnijeg vraćanja agenciji koja je životinju označila;
(f)
vrsta s koje je oznaka skinuta;
(g)
boja i vrsta oznake (oznaka tipa „spaghetti”, arhivska oznaka);
(h)
brojevi oznaka (ako je na jednu ribu bilo pričvršćeno više oznaka, dostavljaju se brojevi svih oznaka; ako je zabilježena samo jedna oznaka, potrebna je izjava u kojoj se navodi nedostaje li druga oznaka). Ako je organizam živ i treba ga pustiti, podaci o oznaci moraju se prikupljati u skladu s unaprijed utvrđenim protokolima za uzorkovanje;
(i)
datum i vrijeme ulova (UTC);
(j)
lokacija ulova (zemljopisna širina/dužina, zaokruženo na najbližu minutu);
(k)
duljina životinje/veličina (cm ili mm) s opisom vrste mjerenja (npr. ukupna duljina, duljina izmjerena od donje čeljusti itd.). Izmjerene duljine moraju se prikupljati u skladu s kriterijima definiranima u odjeljku E;
(l)
spol (F = ženski, M = muški, I = nije određen, D = nije utvrđivan);
(m)
jesu li oznake nađene tijekom razdoblja ribolova u prisutnosti promatrača (Da/Ne);
(n)
podaci za slanje nagrade (npr. ime i adresa na koju treba poslati nagradu).
(Neki od podataka koji se tu bilježe već su prikupljeni u prethodnim kategorijama informacija. To je potrebno zbog toga što će se informacije o pronađenim oznakama možda slati odvojeno od drugih podataka o promatranju.)
J.   Hijerarhija prikupljanja podataka o promatranju
1.   Uviđajući da promatrači možda neće moći na svakom izlasku u ribolov prikupiti sve podatke opisane u ovim standardima, određuje se hijerarhija prioriteta koja se primjenjuje pri prikupljanju podataka o promatranju. Prioriteti promatračevih zadaća za pojedinačne izlaske u ribolov ili pojedinačne programe mogu se izraditi kao odgovor na specifične zahtjeve određenog programa istraživanja i u tom se slučaju promatrači moraju pridržavati takvih prioriteta.
2.   Ako ne postoje posebni prioriteti za pojedinačni izlazak u ribolov ili program, promatrači se moraju pridržavati sljedećih općih prioriteta:
(a)
informacije o ribolovnoj operaciji:
sve informacije o plovilu i ribolovnoj operaciji/postavljanju ribolovnog alata/ribolovnom naporu.
(b)
izvješća o ulovu:
i.
bilježenje vremena, mase uzorkovanog ulova u odnosu na ukupan ulov ili napor (npr. broj udica), i ukupne brojke za svaku ulovljenu vrstu;
ii.
identifikacija i broj morskih ptica, sisavaca, gmazova (kornjača), osjetljivih bentičkih vrsta i osjetljivih vrsta;
iii.
bilježenje broja jedinki ili mase svake vrste, zadržane na plovilu ili odbačene;
iv.
bilježenje slučajeva pustošenja, ako je primjereno.
(c)
biološko uzorkovanje:
i.
provjera prisutnosti oznaka;
ii.
podaci o dužinskoj frekvenciji za ciljne vrste;
iii.
osnovni biološki podaci (spol, zrelost) za ciljne vrste;
iv.
dužinske frekvencije za glavne vrste iz usputnog ulova;
v.
otoliti (te uzorci želudaca, ako se prikupljaju) za ciljne vrste;
vi.
osnovni biološki podaci za vrste iz usputnog ulova (ako se prikupljaju);
vii.
biološki uzorci vrsta iz usputnog ulova (ako se prikupljaju);
viii.
fotografiranje.
(d)
Pri izvješćivanju o ulovima i pri postupcima biološkog uzorkovanja mora se dati prednost skupinama vrsta kako slijedi:
Vrsta
Prioritet (1 je najviši)
Primarne ciljne vrste (kao što su čileanski šnjur za pelagijski ribolov te narančasta sluzoglavka za pridneni ribolov)
1
Morske ptice, sisavci, gmazovi (kornjače) ili druge vrste koje izazivaju zabrinutost
2
Druge vrste koje se obično nalaze među prvih 5 u ribarstvu (kao što su ribe vrste Scomber australasicus za pelagijski ribolov te ribe iz porodice Oreosomatidae i ribe roda Beryx (alfonsini) za pridneni ribolov)
3
Sve ostale vrste
4
Raspodjela promatračevih napora među tim aktivnostima ovisit će o vrsti ribolovne operacije i okolnostima. Veličina poduzoraka u odnosu na količine koje nisu promatrane (npr. broj udica s kojih su uzeti uzorci kako bi se ocijenila zastupljenost pojedinih vrsta u odnosu na ukupan broj udica na postavljenom alatu) mora se detaljno bilježiti u skladu s promatračkim programima države članice.
K.   Specifikacije šifri koje se moraju upotrebljavati pri bilježenju podataka o promatranju
1.   Ako za pojedine vrste podataka nije drukčije određeno, podaci o promatranju moraju se dostavljati u skladu sa specifikacijama šifri utvrđenima u ovom odjeljku.
2.   Vrijeme se navodi u koordiniranom svjetskom vremenu (UTC).
3.   Lokacije se navode u decimalnim stupnjevima.
4.   Upotrebljavaju se sljedeće sheme šifri:
(a)
vrste se navode upotrebom FAO-ovih troslovnih šifri;
(b)
ribolovne metode opisuju se upotrebom oznaka prema Međunarodnoj standardnoj statističkoj klasifikaciji ribolovnog alata (ISSCFG – 29. srpnja 1980.);
(c)
vrste ribarskih plovila opisuju se upotrebom oznaka prema Međunarodnoj standardnoj statističkoj klasifikaciji ribarskih plovila (ISSCFV).
5.   Upotrebljavaju se metričke mjerne jedinice, i to:
(a)
masa ulova navodi se u kilogramima;
(b)
visina, širina, dubina, najveća širina i duljina navode se u metrima;
(c)
obujam se navodi u kubičnim metrima;
(d)
snaga motora navodi se u kilovatima.
L.   Obrazac za opis konopa za zastrašivanje ptica
Općenit opis konopa za zastrašivanje ptica
Broj izlaska u ribolov
Pozicija konopa za zastrašivanje ptica
Oznaka opreme konopa za zastrašivanje ptica
Razmak između traka (m)
Broj traka (npr. 7 na ovom prikazu)
Duljina traka najmanja/naj-veća (m)
Oblik konopa za zastrašivanje ptica: (Na slici su dvostruki konopi)
Materijal konopa za zastrašivanje ptica
Visina točke pričvršćivanja iznad vode (m)
Duljina konopa (m)
Predmet koji se vuče
Boja traka
Materijal traka
Duljina koju pokriva konop za zastrašivanje ptica (m)
Dodatne napomene
OZNAKE ZA OPISIVANJE KONOPA ZA ZASTRAŠIVANJE PTICA/POPIS OPCIJA:
Pozicija
Oblik
Predmet koji se vuče
Materijal
Boja
Lijevi bok
Jednostruki
F
=
Okrenuti lijevak/plastični stožac
T
=
Plastične cijevi
P
=
Ružičasta
Desni bok
Dvostruki
L
=
Duljina debelog konopa
S
=
Plastične trake
R
=
Crvena
Krma
K
=
Čvor ili omča debelog konopa
O
=
Ostalo
C
=
Narančasta
B
=
Plutača
Y
=
Žuta
N
=
Plutača obložena mrežom
G
=
Zelena
S
=
Vreća ili torba
B
=
Plava
W
=
Uteg
W
=
Smeđa
Z
=
Ne vuče se predmet
F
=
Boja izblijedjela (bilo koja boja)
O
=
Ostalo
O
=
Ostalo
Sažetak unesenih vrijednosti
Broj izlaska u ribolov
Razmak između traka
Oznaka opreme konopa za zastrašivanje ptica
Duljina traka (najmanja)
Pozicija konopa za zastrašivanje ptica
Duljina traka (najveća)
Duljina konopa
Boja traka
Duljina koju pokriva konop
Materijal od kojega su trake načinjene
Visina točke pričvršćivanja iznad vode
Broj traka
Materijal konopa za zastrašivanje ptica
Predmet koji se vuče
Oblik konopa za zastrašivanje ptica
Dodatne napomene
M.   Obrazac za opis konopa s vanjskim utezima
Obrazac za opis rasporeda utega na pridnenom parangalu
Dodatne napomene:
Prosječni promjer plutača (m)
Razmak između podvodnih plutača i glavnog konopa (m)
Broj udica između površinske plutače i sidrenog utega
Razmak između parangala i utega
Prosječna masa utega (kg)
Broj udica između podvodnih plutača
Broj udica između dva utega
Jednostruki ili dvostruki parangal?
Sažetak unesenih vrijednosti
Jednostruki ili dvostruki parangal?
Broj udica između površinske plutače i sidrenog utega
Prosječna masa utega
Broj udica između podvodnih plutača
Razmak između podvodnih plutača i glavnog konopa
Broj udica između dva utega
Razmak između parangala i utega
Dodatne napomene
N.   Obrazac za opis strašila za ptice
Strašilo za ptice – Pogled odozgo
Bočna traverza
Povezujući zastor između bočne i stražnje traverze?
LIJEVI
DESNI BOK
Duljina traverze
Broj traka
Visina iznad vode
Boja traka
Materijal traka
Bočna traverza
Udaljenost od krme
KRMA
Stražnja traverza
Stražnja traverza
Povezujući zastor između stražnjih traverzi?
Duljina traverze
Broj traka
Duljina zastora
Visina iznad vode
Broj traka
Boja traka
Duljina zastora
Visina iznad vode
Materijal traka
Broj traka
Boja traka
Visina iznad vode
Materijal traka
Boja traka
Materijal traka
Sažetak unesenih vrijednosti
—
Udaljenost od krme
Bočna traverza
Stražnja traverza
—
Duljina traverze
—
Duljina traverze
—
Broj traka
—
Broj traka
—
Prosječni razmak između traka
—
Prosječni razmak između traka
—
Visina iznad vode
—
Visina iznad vode
—
Boja traka
—
Boja traka
—
Materijal od kojega su trake načinjene
—
Materijal od kojega su trake načinjene
Bočni stražnji zastor
Stražnji zastor
—
Duljina zastora
—
Duljina zastora
—
Broj traka
—
Broj traka
—
Prosječni razmak između traka
—
Prosječni razmak između traka
—
Visina iznad vode
—
Visina iznad vode
—
Boja traka
—
Boja traka
—
Materijal od kojega su trake načinjene
—
Materijal od kojega su trake načinjene
O.   Standard za podatke o promatranju koji se prikupljaju tijekom iskrcaja ili dok je plovilo u luci
Kada je riječ ribarskim plovilima koja plove pod zastavom i iskrcavaju neprerađenu (to jest čitavu, s koje nije odstranjen ni jedan dio) ribu vrsta kojima upravlja SPRFMO te kada se iskrcaj odvija u prisutnosti promatrača, države članice mogu prikupljati i dostavljati sljedeće informacije:
1.
Sljedeći podaci o plovilu za svaki iskrcaj u prisutnosti promatrača:
(a)
trenutačna zastava plovila;
(b)
ime plovila;
(c)
registracijski broj ribarskog plovila;
(d)
IRCS, ako ga plovilo ima;
(e)
broj Lloyd's/broj IMO (ako su dodijeljeni);
(f)
vrsta plovila (upotrijebiti primjerene oznake iz ISSCFV-a);
(g)
vrsta ribolovne metode (ili više njih) (upotrijebiti primjerene oznake iz ISSCFG-a).
2.
Sljedeći podaci o promatranju za svaki iskrcaj u prisutnosti promatrača:
(a)
ime promatrača;
(b)
organizacija kojoj promatrač pripada;
(c)
zemlja iskrcaja (standardna troslovna oznaka ISO-a);
(d)
luka/točka iskrcaja.
3.
Sljedeći podaci za svaki iskrcaj u prisutnosti promatrača:
(a)
datum i vrijeme iskrcaja (u UTC formatu);
(b)
prvi dan izlaska u ribolov – u mjeri u kojoj je to izvedivo;
(c)
zadnji dan izlaska u ribolov – u mjeri u kojoj je to izvedivo;
(d)
okvirno ribolovno područje (zemljopisna širina/dužina u decimalnim stupnjevima, razlučivost od 1 minute – u mjeri u kojoj je to je izvedivo);
(e)
glavne ciljne vrste (FAO-ove šifre vrsta);
(f)
stanje pri iskrcaju po vrstama (FAO-ove šifre vrsta);
(g)
iskrcana (živa) masa po vrstama (u kilogramima) za iskrcaj u prisutnosti promatrača.
Osim toga, podaci o dužinskoj frekvenciji, biološki podaci i/ili podaci o pronađenim oznakama moraju se prikupljati u skladu sa standardima opisanima u odjeljcima E, F, odnosno I ovog Priloga, za vrste koje se iskrcavaju u prisutnosti promatrača ili dok se plovilo nalazi u luci.
Odjeljci G (slučajni ulov) i H (osjetljivi morski ekosustavi) ne smatraju se relevantnima za iskrcaje u prisutnosti promatrača. Međutim, standardi opisani u odjeljcima I (pronađene oznake), J (hijerarhije) i K (specifikacije šifri) ipak se moraju poštovati kada su primjenjivi.
PRILOG XI.
Zahtjev za pristajanje u luku
Identifikacijska plovila:
Ime plovila
Zastava plovila
Broj IMO
Radijski pozivni znak
Vanjske oznake za raspoznavanje plovila
Podaci o pristajanju u luku:
Luka u koju je zatraženo pristajanje (1)
Država luke
Razlog (2) pristajanja u luku
Očekivani datum dolaska
Očekivano vrijeme dolaska
Trenutačni datum
Vrste kojima upravlja SPRFMO koje se drže na plovilu:
Vrsta
FAO-ovo područje ulova
Stanje proizvoda
Ukupna masa u kilogramima koja se drži na plovilu
Količina koja će se prekrcati/iskrcati
Primatelj prekrcane/iskrcane količine
Ako se na plovilu ne drži ulov nijedne vrste kojom upravlja SPRFMO ili riblji proizvod koji potječe od neke takve vrste, unijeti „ništa”.
Relevantni podaci o odobrenju za ribolov:
Identifikator
Izdavatelj
Valjanost
Ribolovno područje/ribolovna područja
Vrsta
Alat (3)
Je li priložena preslika popisa posade? DA/NE
(1)  To bi trebala biti određena luka kako je navedena u registru luka SPRFMO-a.
(2)  Npr. iskrcaj, prekrcaj, opskrba gorivom.
(3)  Ako je odobrenje ograničeno na prekrcaje, kao alat unijeti „prekrcaj”.
PRILOG XII.
Sažetak rezultata inspekcijskog pregleda u luci
Podaci o inspekcijskom pregledu
Broj izvješća o inspekcijskom pregledu
Ime glavnog inspektora
Država luke
Inspekcijsko tijelo
Luka inspekcijskog pregleda
Razlog dolaska u luku
Datum početka inspekcijskog pregleda
Vrijeme početka inspekcijskog pregleda
Datum završetka inspekcijskog pregleda
Vrijeme završetka inspekcijskog pregleda
Je li primljena prethodna obavijest?
Jesu li podaci iz prethodne obavijesti u skladu s inspekcijskim pregledom?
Podaci o plovilu
Ime plovila
Zastava plovila
Vrsta plovila
IRCS
Vanjske oznake za raspoznavanje plovila
Broj IMO
Vlasnik plovila
Brodar
Zapovjednik plovila
(i državljanstvo)
Agent plovila
Je li plovilo opremljeno sustavom za praćenje plovila (VMS)?
Vrsta VMS-a
Relevantna odobrenja za ribolov:
Identifikator odobrenja
Izdavatelj
Valjanost
Ribolovna područja
Vrsta
Alat (1)
Je li plovilo u registru plovila SPRFMO-a?
Je li odobrenje trenutačno valjano?
Iskrcane vrste kojima upravlja SPRFMO (tijekom trenutačnog boravka u luci):
Vrste
FAO-ovo područje ulova
Stanje proizvoda
Prijavljena količina za iskrcaj
Iskrcana količina
Vrste kojima upravlja SPRFMO zadržane na plovilu
Vrste
FAO-ovo područje ulova
Stanje proizvoda
Prijavljena količina na plovilu
Količina na plovilu
Vrste kojima upravlja SPRFMO primljene iz prekrcaja (tijekom trenutačnog boravka u luci):
Vrste
FAO-ovo područje ulova
Stanje proizvoda
Prijavljena primljena količina
Primljena količina
Pregledi i nalazi:
Odjeljak
Napomene
Pregled brodskog dnevnika i druge dokumentacije
Vrsta alata na plovilu
Nalazi inspektora
Očita kršenja (uz upućivanje na relevantne pravne instrumente)
Primjedbe zapovjednika plovila
Poduzete mjere
Potpis zapovjednika plovila
Potpis inspektora
(1)  Ako je odobrenje za prekrcaj, kao alat unijeti „prekrcaj”.
PRILOG XIII.
Popis drugih vrsta koje izazivaju zabrinutost
Znanstveni naziv
Naziv na hrvatskom
Troslovna oznaka
Carcharhinus longimanus
Trupan oblokrilac
OCS
Carcharodon carcharias
Velika bijela psina
WSH
Cetorhinus maximus
Psina golema
BSK
Lamna nasus
Kučina
POR
Manta spp.
Manta raže
MNT
Mobula spp.
Golub uhan
RMV
Rhincodon typus
Kitopsina
RHN

Summary:
EU mjere upravljanja za Regionalnu organizaciju za upravljanje ribarstvom u južnom Tihom oceanu (SPRFMO)
EU mjere upravljanja za Regionalnu organizaciju za upravljanje ribarstvom u južnom Tihom oceanu (SPRFMO)
 
SAŽETAK DOKUMENTA:
Uredba (EU) 2018/975 o utvrđivanju mjera za upravljanje, očuvanje i kontrolu primjenjivih na području Konvencije Regionalne organizacije za upravljanje ribarstvom u južnom Tihom oceanu (SPRFMO)
ČEMU SLUŽI OVA UREDBA?
Cilj Uredbe je osigurati cjelovito ugrađivanje mjera za upravljanje, očuvanje i kontrolu na području konvencije Regionalne organizacije za upravljanje ribarstvom u južnom Tihom oceanu (SPRFMO) u pravo EU-a. Uredba funkcionira zajedno sa EU sustavom kontrole ribarstva u cilju kontrole, inspekcije i provedbe pravila zajedničke ribarstvene politike nacionalnih tijela.
KLJUČNE TOČKE
Ugovor o autorskom pravu (SPRFMO)SPRFMO je međuvladina organizacija koja se zalaže za dugoročno očuvanje i održivo korištenje ribolovnih resursa južnog Tihog oceana. EU je ugovorna stranka.Područje primjeneUredba se primjenjuje na:ribarska plovila Unije koja djeluju na području Konvencije SPRFMO-a;ribarska plovila Unije koja prekrcavaju* proizvode ribarstva ulovljene na području Konvencije SPRFMO-a;ribarska plovila trećih zemalja koja zatraže pristup lukama Unije ili nad kojima se provodi inspekcijski pregled u lukama Unije, i koja prevoze proizvode ribarstva ulovljene na području Konvencije SPRFMO-a. Ne dovodeći ih u pitanje, ova se Uredba primjenjuje na sljedeće uredbe:Uredbu (EZ) br. 1005/2008 (vidjeti sažetak);Uredbu (EZ) br. 1224/2009 (vidjeti sažetak);Uredbu (EU) 2017/2403 (vidjeti sažetak).Pravilaosiguravaju prisutnost znanstvenih promatrača od najmanje 10 % u ribolovu čileanskog šnjura i zabrane ribolova za koji je dosegnuto 100 % ograničenja ulova. zahtijevaju da plovila Unije poštuju pravila za zaštitu morskih ptica, uključujući upotrebu konopa za zastrašivanje ptica; u cilju zaštite osjetljivih morskih ekosustava*, zabranjuje plovilima Unije da se bave pridnenim ribolovom* ili istraživačkim ribolovom* bez odobrenja SPRFMO-a i na temelju procjene pridnenog ribolova koju vrši Znanstveni odbor SPRFMO-a; zahtijevaju prisutnost promatrača od najmanje 10 % za plovila s parangalom kod ribolova na pridnene vrste i obustavu pridnenog ribolova unutar područja od 5 nautičkih milja gdje dolasci u kontakt s osjetljivim morskim ekosustavima premašuju granične vrijednosti; Zabranjuju korištenje velikih pelagijskih plovućih mreža (mreža stajačica ili kombiniranih mreža duljih od 2,5 kilometra), i svih dubinskih mreža stajačica* u cijelom području Konvencije SPRFMO-a; zahtijevaju dostavu obavijesti o prekrcaju čileanskog šnjura i pridnenih vrsta i praćenje prekrcaja kada se na brodu nalazi promatrač; zahtijevaju da EU plovila koja namjeravaju proći kroz područje Konvencije dok nose mreže stajačice o tome izvijeste Tajništvo SPRFMO-a najkasnije 36 sati prije ulaska u to područje, te osiguraju da plovila koja plove pod njihovom zastavom budu opremljena sustavom za praćenje plovila s pomoću kojeg priopćuju podatke svaka 2 sata tijekom boravka na području Konvencije SPRFMO-a; zahtijevaju od zemalja EU-a da dostavljaju Komisiji, do 15. studenoga svake godine, popis ribarskih plovila koja plove pod njihovom zastavom i koja imaju odobrenje za ribolov na području Konvencije SPRFMO-a za sljedeću godinu, uključujući informacije sadržane u Prilogu V. Komisija prosljeđuje taj popis Tajništvu SPRFMO-a; Zemlje EU-a čija plovila obavljaju ribolov na području SPRFMO-a moraju uspostaviti promatračke programe radi prikupljanja podataka o ulovljenoj ribi koji se dostavljaju Komisiji.
OD KADA SE OVA UREDBA PRIMJENJUJE?
Primjenjuje se od 19. srpnja 2018.
POZADINA
Regionalna organizacija za upravljanje ribarstvom u južnom Tihom oceanu (Europska komisija)
KLJUČNI POJMOVI
Prekrcavanje: prijenos ulova s manjeg ribarskog broda na veći, koji ulov zatim uključuje u veću seriju za otpremu.
Osjetljivi morski ekosustavi: svaki morski ekosustav čija je cjelovitost (tj. struktura ili funkcija ekosustava), prema najbolje dostupnim znanstvenim informacijama i načelu predostrožnosti, ugrožena znatnim štetnim utjecajima koji proizlaze iz fizičkog kontakta s pridnenim ribolovnim alatima tijekom uobičajenih ribolovnih postupaka, i uključuje, među ostalim, grebene, podmorska uzvišenja, dubokomorske koralje ili morsko dno sa spužvama.
Pridneni ribolov: ribolov koji obavlja bilo koje ribarsko plovilo koje upotrebljava alat za koji je vjerojatno da će tijekom uobičajenog rada doći u dodir s morskim dnom ili s bentičkim organizmima (tj. onima koji se nalaze u ekološkom području na najnižoj razini oceana).
Istraživački ribolov: ribolov koji se tijekom prethodnih 10 godina nije obavljao ili se nije obavljao određenom vrstom alata ili tehnikom;
Dubinske mreže stajačice: jednostruke ili, rjeđe, dvostruke ili trostruke mreže postavljene na istu okvirnu užad. Nekoliko se vrsta mreža može kombinirati tako da čine jedan alat. Te se mreže mogu koristiti ili same ili, što je uobičajenije, u većem broju poredane u nizu („serija” mreža). Alat se može pričvrstiti ili usidriti na dno ili može plutati, bilo slobodno bilo povezan s plovilom.
GLAVNI DOKUMENT
Uredba (EU) 2018/975 Europskog parlamenta i vijeća od 4. srpnja 2018. o utvrđivanju mjera za upravljanje, očuvanje i kontrolu primjenjivih na području Konvencije Regionalne organizacije za upravljanje ribarstvom u južnom Tihom oceanu (SPRFMO) (SL L 179, 16.7.2018., str. 30.–75.)
VEZANI DOKUMENTI
Uredba (EU) 2017/2403 Europskog parlamenta i vijeća od 12. prosinca 2017. o održivom upravljanju vanjskim ribarskim flotama i stavljanju izvan snage Uredbe Vijeća (EZ) br. 1006/2008 (SL L 347, 28.12.2017., str. 81.–104.)
Uredba (EU) br. 1380/2013 Europskog parlamenta i vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009, i stavljanju izvan snage uredaba Vijeća (EZ) br. 2371/2002 i (EZ) br. 639/2004 te Odluke Vijeća 2004/585/EZ (SL L 354, 28.12.2013., str. 22.–61.)
Naknadne izmjene Uredbe (EU) br. 1380/2013 ugrađene su u izvorni tekst. Ovaj pročišćeni tekst namijenjen je isključivo dokumentiranju.
Uredba Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredaba (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008, i o stavljanju izvan snage uredaba (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.–50.)
Vidjeti pročišćeni tekst.
Uredba Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (SL L 286, 29.10.2008., str. 1.–32.)
Vidjeti pročišćeni tekst.
Posljednje ažuriranje 23.04.2020